text:
'तीन कारण सं मानव विकासक सांस्कृतिक आयाम पर गंभीरतापूर्वक ध्यान देब जरूरी. पहिल, सांस्कृतिक उन्मुक्तता मानव स्वतंत्रताक महत्त्वपूर्ण पक्ष होइत छै जाहि मे उपलब्ध वा उपलब्ध भ' सकवाला विकल्प के अपनाक लोक कें इच्छित जीवन जीबाक क्षमता तथा अवसर शामिल छै. सांस्कृतिक उन्मुक्तताक उपलब्धता मानव विकासक अनिवार्य पक्ष छै आ एहि लेल सामाजिक, राजनीतिक, आर्थिक अवसरक पार गेनाइ जरूरी, किए कि ई सभ अपने-आप मे सांस्कृतिक उन्मुक्तताक गारंटी नहि भ सकैत अछि। दोसर, एहि बीच में हालाँकि, संस्कृति आ सभ्यता पर काफी चर्चा भेल अछि तथमपि सांस्कृतिक उन्मुक्तता चर्चाक मुख्य बिंदु नहि बनि सकल आ सांस्कृतिक संरक्षण पर बेशी जोर रहलैक. मानव विकासक दृष्टिकोण, सांस्कृतिक परिक्षेत्र मे मानव विकासक महत्त्व कें बुझैत अछि. एकर बदला मे, चलैत आबि रहल युक्तिहीन परंपरा पर जोर देब, सभ्यताक दुर्निवार संघातक चेतावनी पर चर्चा मे जोर रहल अछि जखन कि मानव विकासक परिप्रेक्ष्य सांस्कृतिक परिक्षेत्र मे स्वतंत्रताक महत्त्व कें रेखांकित करैत अछि जाहि सं लोक सांस्कृतिक बचाव आ प्रसारक आनंद ल' सकए. महत्त्वपूर्ण मुद्दा पारंपरिक संस्कृतिक वैशिष्ट्यक संरक्षण नहि सासंकृतिक विकल्प आ स्वतंत्रताक उपलब्धता अछि. तेसर, सांस्कृतिक उन्मुक्तताक महत्त्व मात्र सांस्कृतिक परिक्षेत्र मे नहि अछि बल्कि एकर संबंध सामाजिक, राजनीतिक आ आर्थिक परिक्षेत्रक सफलता विफलता सं सेहो प्रगाढ़ छै. मानव जीवनक विभिन्न आयाम दृढ़तापूर्वक अंतर्संबंधित अछि. एते धरि जे, गरीबी, जे एक तरहक आर्थिक अवधारणा थिक, ओकरो सांस्कृतिक संदर्भक बिना नहि बूझल जा सकैत अछि. वस्तुतः एडमस्मिथ, जिनकर काज मानव विकास कें प्रासंगिक बनौलक अछि हुनकर ई मानब छनि जे सांस्कृतिक अपवंचन आ आर्थिक गरीबी मे बहुत नजदीकी संबंध छैक.
सांस्कृतिक उन्मुक्तता आ सांस्कृतिक अपवंचन, एकरा सांस्कृतिक बहिष्करण (Cultural Exclusion) सेहो बूझल जा सकैत अछि, सं गप्प शुरू कएल जा सकैत अछि. सांस्कृतिक उनमुक्तता सांस्कृतिक संरक्षण सँ सर्वथा भिन्न छैक. रोजी-रोटी आ जीवनक अन्य प्रसंगक मादे मनुष्य भिन्न सांस्कृतिक वातावरण में एनाइ-गेनाइक लेल बाध्य अछि. जाहि समाज मे जाइ ओकर सांस्कृतिक परंपराकें सम्मान केनाइ अपनेनाइ स्वाभाविक. अवधीक प्रसिद्ध कवि तुलसीदास कहि गेल छथि— जहाँ बसइ सो सुंदर देसू ! सुंदर देसू ठीक मुदा ओहू ठाम इएह बांछनीय जे अपन सांस्कृतिक पहचानक मिटा देबाक बुड़िबकै सं बचबाक चाही. सांस्कृतिक उन्मुक्तताक सवाल असल में सांस्कृतिक परंपरा आ प्रसंगक चयनक थिक. आ हम त' कहब जे चयन सं बेसी ई अपन परंपरा आ सांस्कृतिक प्रसंग कें अन्य सांस्कृतिक प्रवाहक संग सम्मिलनीक वा सम्मिश्रणक थिक. विस्तार स अन्यत्र, अखन त' एक टा उदाहरण. आइ हमरा सांस्कृतिक जीवन मे खाली अंगरेजी, हिंदी सन पैघ भाषाक माध्यम सं आबि रहल सांस्कृतिक उपादनक मात्रा नइ बढ़ि रहल अछि बरन पंजाबी, भोजपुरी आदिक आमद भ' रहल अछि. ई त' खुशीक गप्प एकर स्वागत करबाक चाही, चिंता तखन बढ़ि जाइत अछि जखन मैथिल संस्कृतिक उपादनक प्रवाहकें स्थगित देखैत छी. खाली मैथिल संस्कृतिक उपादनक प्रवाहक ई स्थिति नइ, बांग्ला, अवधी, ब्रभाषा आदि सनक पैघ संस्कृतिक स्रोतक स्थिति सेहो बहुत नीक नइ कहल जा सकैत अछि. आर-त-आर कहू त' असगर कोलावरी कतेक बाजार पीटलक ? आखिर की बात छलैक जे सदैव ब्रजनारी कें संबोधित गीतक प्रवाह ब्रज क्षेत्र मे नहि भ' पूबे दिस भेल? किछु त' कारण हेतै! हमरा ई सवाल बहुत हरान करैत अछि, मुदा अखनि ओम्हर नइ. अखनि त' सांस्कृतिक उन्मुक्तताक सवाल असल मे सांस्कृतिक उपद्रव सं बचाव आ सांस्कृतिक परंपरा आ प्रसंगक चयनक सवाल थिक. आ हम त' कहब जे चयन स बेसी ई अपन परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक थिक. एतबे जे, हमरा सभक मोनमे सांस्कृतिक उन्मुक्तताक सवालक मादे मैथिल परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक अवरुद्ध स्थिति होएबाक चाही. मैथिल संस्कृति बहुत समृद्ध अछि. मैथिली साहित्यक समृद्धि पर गाहे-बगाहे चर्चा होइत रहैत अछि.
एडमस्मिथ कहने छथि जे गरीबी आ सांस्कृतिक अपवंचन मे करीबी संबंध छैक त ओकरा अहू रूपे बूझल जा सकैत अछि जे आइ संस्कृतियो आर्थिक समृद्धिक एकटा औजार अछि. कहबाक जरूरत नइ जे विश्व आर्थिकीक एकटा पैघ अंश संस्कृतिक उपादान स बनैत अछि. ई त' बुझना जाइत अछि जे संस्कृति आ आर्थिकी मे नजदीकी संबंध छैक त' की एहेन भ' सकैत अछि जे सांस्कृतिक रूप सँ समृद्ध समुदाय आर्थिक रूप सँ दरिद्र हो? ज' एहेन छै त' हमरा जनैत सांस्कृतिक संभ्रम (Cultural Illusion) सांस्कृतिक प्रज्ञा (Cultural Competence) कें गछारने अछि आ ताञ कतौ अबूझ गलती भ' रहल अछि. या त' सांस्कृतिक समृद्धिकें बढ़ा-चढ़ाक' मूल्यांकित कएल जा रहल अछि या आर्थिक दरिद्रताकें बढ़ा-चढ़ाक सामने राखल जा रहल अछि वा दुनू गप्प भ' सकैत अछि. हम कहब जे मैथिलक संदर्भ में दुनू गप्प भ' रहल अछि. ताञ कने सावधान रहबाक जरूरत अछि. पुरना समय मे मैथिल संस्कृति बहुत समृद्ध छल जेकर स्मृति हमरा खिहारि रहल अछि आ आर्थिक रूपे हम ओतेक दरिद्र नहि छी जेते हम अपनाके बुझि रहल छी. स्मृति खिहारिक संप्रतिकें गछारि लिए' ई एकटा भिन्न स्थिति आ स्मृतिक धरोहरि स प्राण-रस ल' संप्रति प्राणवंत बनए ई सर्वथा भिन्न स्थिति. ई त' स्पष्टे जे पहिल पछुआ दैत छै त' दोसर अगुआ दैत छै. ताञ, पहिल सं दोसर स्थिति दिस बढ़नाइ चुनौती ! एहि चुनौतीक मादे मैथिली साहित्यक महत्त्वकें अकानब मैथिली आलोचनाक एकटा जरूरी कार्यभार. आलोचनाक दोसर जरूरी कार्यभारक ठिकिएबाक क्रमे आगू बढ़वा सं पहिने देखनाइ उचित जे मैथिली साहित्यक वर्त्तमान स्थिति केहेन अछि ! खासक मैथिली कविता आ मैथिली आलोचनाक परिदृश्य ! बहुत आसान उपाय अछि, एक वाक्य मे कहि देल जाए जे अति उत्तम ! महो-महो ! अहाँ सबके नीक लागत, साहित्यकार संतुष्ट हेता, हमरो मन प्रसन्न हएत। मुदा, ई एहेन समय अछि जे हमरा सभकें आसान रास्ता के छोड़ि कने कठिन रास्ता पर चल पड़त. सबके नीक नहियो लागि सकैत अछि, साहित्यकारो सब असंतुष्ट भ' सकैत छथि, अपनो मोन दुखी भ' जाएत. तैयो, हँ तैयो ई खतरा उठबैए पड़त. असगरे ई खतरा नहि उठाएल जा सकैत अछि. हमरा सबके ई खतरा मिलक' उठाब' लेल तैयार रहबाक चाही। त चलू, अपना दिश स किछ कहबाक पहिने मैथिलीक प्रसिद्ध साहित्यकार गंगेश गुंजन जी स बूझि लैत छी जे मैथिली साहित्यक वर्त्तमान स्थिति केहेन छैक. गंगेश गुंजनक शब्द मे, 'मैथिलीक वर्त्तमान, सपाट, स्थूल आ स्पंदनहीन काव्यालोचन, नव काव्यानुभवक युग सापेक्ष भार नहि उठा पाबि रहल अछि. ई समय तेहन अछि जे आइ, समीक्षक भूमिका सेहो सर्जकक सहरूपी भ' गेल अछि. आचार्य नलिन विलोचन शर्मा समीक्षाकें रचनाक शेषांश कहने छथि. मैथिली कें आइ ई परिवेश चाही. एखन त' मैथिली कविता वन कुसुम जकां, अपन अस्तित्व रक्षा आ विकास मे स्वयं संघर्षरत अछि. आब चुनौती ई जे, सपाट, स्थूल आ स्पंदनहीन काव्यालोचन कें गंभीर, सूक्ष्म आ स्पंदित कोना कएल जाए जाहि सं मैथिली कविता कें दिशा भेटैक.
पहिने साफ क' दी जे कवि, जे कोनो भाषाक कवि बहुत संवेदनशील होइत छथि आ कविता बहुत जटिल मानवीय अभिव्यक्ति ओकरा रचनाक बाहर सं प्रत्यक्षतः निदेशित नहि कएल जा सकैत अछि आ नञ त' हम ई गलती कर जा रहल छी. हँ, ई मनोरथ जरूर जे आलोचना कें मैथिली कविता क संगी-सहचरी बना सकी। मैथिली कविता मे गति त' छै मुदा गतिक सापेक्षता मे दिशा नञ छै.दिशाक अभाव मैथिली कविताकें एकहि वृत्त पर घुमा दैत छैक. कहबाक प्रयोजन नञ जे, वास्तविक या अभिकल्पित गंतव्यक बोध गति कें दिशा दैत छैक. मैथिली कविताक वास्तविक किंबा अभिकल्पित गंतव्य की भ' सकैत अछि से ठिकियाब पड़त. एहि मे आलोचनाक किछु भूमिका भ' सकै छै की ! अहाँ मे सं बहुतौ जनैत हएब मुदा, प्रासंगिक रूप स संकेत केनाइ जरूरी जे काव्य-शास्त्र आ काव्योलोचन मे अंतर होइत छैक.
सभ्यताक विकास क्रम मे निहित सत्ता-विमर्शक कारणे संस्कृति बहुत तरहक विपर्यय देखने अछि. मातृ-सत्तात्मक समाज पितृ-सत्तात्मक समाज मे बदलि गेल. मनुष्य पर मशीन का वर्चस्व बढ़ल. लोक वेदक पाछू-पाछू चल लागल. शास्त्र आ सत्ता का जन्म संगे होइत छै। जेना-जेना साहित्य लोक-विमर्श स बाहर आ सत्ता-विमर्शक अंगीभूत होइत जाइत अछि साहित्य पर शास्त्रीयताक दबाव बढ़ैत जाइत छैक. साहित्य पर शास्त्रीयता क गहन प्रभाव आ दबावक सुदीर्घ आ समृद्ध परंपरा छै. एहि प्रभाव आ दबाव स बाहर निकलबाक क्रम मे आलोचनाक जरूरत कें बुझबाक चाही. मतलब साफ जे 'काव्य-शास्त्र' आ `काव्यालोचन' मे मूलभूत गुणात्मक अंतर छै. साहित्यक विभिन्न पक्षक संदर्भ मे काव्य-शास्त्रक अनुल्लंघनीय सीमा होइत छै. फेर कहब जे शास्त्र मे सत्ता अभिमुख होइत जेबाक तीब्र प्रवणता अंतर्निहित होइत छै. एहि प्रवणताक कारण शास्त्रक हृदय मे लोक-संवेदनाक लेल समुचित सम्मानक कोनो खास जगह नहि रहैत छैक. ई बात खाली साहित्य-शास्त्रेक संदर्भ मे नहि बरन धर्म-शास्त्र, अर्थ-शास्त्र आ समाज-शास्त्रोक संग सेहो होइत छै. शास्त्र प्रतिमान गढ़ैत अछि आर आलोचना प्रतिपथ तकैत अछि. शास्त्र और लोकक बीचक द्वंद्वके गहियाक देखल जाए त ई बात सहजे बुझबा मे आबि सकैत अछि जे एहि क्रममे युगांतरकारी सामाजिक- राजनीतिक-सांस्कृतिक विवर्त्तनक जन्म होइत छैक आ युग-संक्रमणक अंतर्विरोधक दबाव भाषा के प्रति साहित्यकारक बेबहार कें बदलि दैत अछि. अकारण नहि संस्कृतक अगाध पंडित कें देसिल बयना मीठ लागय लगैत छनि! अपन दायित्व-पालनक बास्ते आलोचनाके सहयोजी आ गतिशील होब' पड़ैत छै. विज्ञान आ तकनीकक नवोन्मेषक ई समय सांस्कृतिक प्रक्रियाक नवोन्मेषक समय सेहो छैक. मैथिली साहित्यके आइ सहयोजी आ गतिशील आलोचनाक जरूरत छै, विचारशील आ दिशा-संधानी आलोचनाक जरूरत छै. सावधानी ई जे, आजुक समय विचारक दुनिया मे घोंघाउज चलि रहल छैक. कोनो विचार आँखि मुनिक अपना लेबामे खतरा सब समय रहैत छै, अखन त' आर बेशी. ओना त' आँखिगर लोक कहियो आँखि मुनिक कोनो प्रस्ताव कें स्वीकार नहि करैत अछि। मुदा आँखि पर खतरो त' शुरूए स रहल छै. जखन श्रीकृष्ण कोनो तरहे अर्जुनके नहि प्रबोधि सकलाह त' हुनकर आँखिये बदलि देलखिन. ई नहि कहखिन जे हम अहाँक आँखि छीनै छी, कहलखिन जे हम अहाँ के दिव्य आँखि दैत छी -- 'न तु मां शक्यसे द्रष्टुमननैव स्वचक्षुषा। दिव्यं ददामि ते चक्षुः पश्य मे योगमेश्वरम। ई त' ओहि समय भेल रहै ! अजुका कठिन समयमे विचारशील आ दिशा-संधानी आलोचनात्मक दृष्टि कें सक्रिय रखनाइ की एतेक सहज काज छी ! ई काज सहज भ' सकैत अछि यदि सहज-सुमति के हम सब मिलिक साधि सकी. हमरा जनैत, एहि समय मे मैथिली आलोचनाक इएह भूमिका भ' सकैत अछि. त' केहेन कठिन समय अछि, की कहैत छैथ पंकज पराशर, 'एहि चतुर समय मे / जखन कि भविष्यक नक्शा बनाओल जा रहल हो / भूमंडलीकरण आ उदारीकरणक नेओं पर / लालटेमक मद्धिम रोशनी मे तल्लीनता सं पढ़ैत / मनोहर पोथी / हमर भागिन हमरा भरि दैए घोर संत्रास / व्यर्थता बोध सँ।
ई संत्रास, ई व्यर्थता बोध साधारण नञ किएक त' अतीतक गछारक बीच में फँसल लालटेमक मद्धिम रोशनी मे भविष्यक जे नक्शा स्पष्ट भ' रहल अछि ओकर अंतर्निहित संकेत जे भूमंडलीकरण आ उदारीकरणक पोथी स' संस्कृतिक मनोहर पोथीक पृथकता स एहि संत्रास आ एहि व्यर्थता बोधक नाभिनाल संबंध छैक. एकटा फूल खिलाइ छै त' ओकर पाछू प्रकृतिक कतेको ज्ञात-अज्ञात प्रक्रिया एकहि संगे सक्रिय रहैत छैक ! आ मनुखक जन्मक पाछू त' बुझले जा सकैत अछि प्रकृतिक संगहि संस्कृतियोक कतेको ज्ञात-अज्ञात प्रक्रिया सक्रिय रहैत छैक! मुदा एक समय जेना ई प्रक्रिया विच्छिन्न हुअ लगैत छै, तैयो कि एतेक सहजहि ! कहैत छैथ वियोगी जी, 'बहुत मनसुआसँ देने छल हेती जन्म / कतेको रास नियार-भास / कतेको कतेक आस-मनोरथ / घुमड़ैत रहैत छल हेतनि हुनका चतुर्दिक / ओहि नव मासमे, जा हम हुनका गर्भ मे रही। /..../ कोना हम मानब जे माइ हमर मरि गेली / आ छोड़ि गेली संग ! // जा हम जीबैत छी / कोन उपायें छोड़ी ओ हमर संग?
मिथिलावासी त' सब दिन स' घर छोड़ि बहराएबाक परिस्थिति स' गुजरैत रहल छथि. कतेक बेर त' घर छोड़ि बहरेलाक बादो ओ सांस्कृतिक रूपे घरे मे रहैत रहलाह आ अनेक बेर घर छोड़ि घुड़मैया मे लागि गेला मुदा घर सं बहराएबाक गप्प केदार कानन लधैत छथि त' कने गंभीर गप्प कहैत छथि, घर सं बहरेनाइ किएक एते जरूरी, 'मुदा कतेक जरूरी अछि / बहराएब घर सं / अपन एकांतक जंगलसँ / प्राण लेल / जीवन लेल / कतेक बेगरता अछि / हमरा बहरएबाक। जरूरी अछि, बहराएब घर सं मुदा डर ई जे 'एहिना छुटैत अछि राग-रंग / गीत-लय-ताल / प्रेम, जे नहि क' सकलहुँ एखन धरि / सभसँ बेसी / सभसँ बेसी मोन लागल रहत / तकरा पर'7 । जरूरी अछि, बहराएब घर सं मुदा राग- रंग, गीत-ताल-लय आ प्रेम के छूटि जेबाक डर! ओना त कोनो समुदायक सदस्यक मोन मे एहि जरूरियात आ एहि छूटि जेबाक डर सं उत्पन्न द्वंद्व स्वाभाविक मुदा मैथिलक गृहबोधक निजत्व एहि द्वंद्वकें एक भिन्न तरहक वैशिष्ट्य द' दैत छै! एहि खास तरहक द्वंद्व के रहितौ घर स बहरेनाइ जरूरी एहु लेल जे, 'बन्न कोठलीमे घुटन अछि / चीत्कार अछि / उत्तेजना अछि / मुदा अखनो बचल थोड़े आस अछि / आ बन्न कोठलीमे / अखनो शेष अछि प्राण-रस / शेष अछि / खिड़की खोलि लेबाक विश्वास. सुस्मिता पाठकक खिड़की खोलि लेबाक साहस असल मे मैथिलक सांस्कृतिक साहसो थिक. ज' एकरा संगहि मैथिल महिलाक विश्वासक संगे एकरा जोड़िक बुझबाक कोशिश करी त आइ दुनियाक महिला खिड़की सं आकाशकें देखैक सीमाकें तोड़ि कम-स-कम अंगनाक खुजल जमीन सं आकाश के देखैक विश्वासी छैथ। मुदा सुस्मिता खिड़की खोलि लेबाक विश्वासक शेष रहबाक गप्प कहैत छैथ छथि त ई मैथिल जीवन एकटा विश्वसनीय प्रसंग बनि जाइत अछि। किएक त' प्राण-रसकें सोखि लेबाक आ विश्वासकें तोड़ि देबाक स्थिति चाहे जेते बढ़ि गेल हो, कोठली गाहे जते निमुन्न हो मुदा भरोसकें बचा रखवाक मनुखक क्षमता अजेय होइत अछि। नारीक सामाजिक पारिवारिक विशिष्ट संदर्भ मे ज्योत्सना चन्द्रमक मोन ठीके कहैत छनि जे 'नारीके मानलनि सभ / वशीकरणक प्रतीक / केहेन विडंबना ! केहन अछि ई त्रासदी / इएह नारी / रहलि सदा वशीभूत'9। नारीक वशीभूत रहबाक ई स्वर एहेन विडंबनाकें असल मे मनुख जातिक विडंबनाक रूप मे पढ़बाक चाही। आ ई कम पैघ गप्प अछि जे एहि विडंबनाक रहितौ कुमार शैलेन्द्र ओकर सपना मे देखैत जे 'ओकर आँखि मे फुलाइ छै सपना / बंशीवट पलाश सन / साँझक पनिसोखा सन / कखनो गामक भोर सन'10। घर स मनुखक संबंध दुतरफा होइत छैक। मनुख घर मे रहैत अछि। ई जतबा सत्त ततबे इहो सत्त जे घर मनुखक मोन मे रहैत छैक. जखन मनुख घर सं बाहर होइत अछि तखन मनुखक मोन मे बसल घर बेशी जाग्रत भ' जाइत छै आ ओकरा जरूरी बुझाइत छै,'पोचाड़ा करेनाइ / आ कि ढौरनाइ घर कें / वास्तव में / ढौरनाइ भ' जायत छैक विचार कें... / घरक कोन-कोनक नव रूप / मोन कें दैछ नव स्वरूप ! आ ताञ असल मे पोचाड़ा करेनाइ आ कि ढौरनाइ घर कें, वास्तव में, ढौरनाइ भ' जायत छैक विचार कें। की ई कहैक आवश्यकता जे मैथिल संस्कृतिक विशिष्ट संज्ञामे घर मात्र वास्तु नञ विचार सेहो होइत अछि। मैथिल जतबा घर मे रहैत अछि ओहि सं बेशी घर ओकरा मे रहैत छै। घरक विचार आ विचारक घरमे मैथिलक आवाजाही मैथिल मोनक अपन वैशिष्ट्य छैक. एहि वैशिष्ट्य मे नव्यताक आग्रह ओकर प्राण छैक.
सांस्कृतिक उन्मुक्तताक संबंध सांस्कृतिक विकल्पक चयन सं जुड़ल अछि आ विकल्पक अभाव मैथिलक जीवनमे अवसरक संकुचन सं जनमैत छैक. अवसरक संकुचन मिथिलाक भौगोलिक, आर्थिक, सामाजिक, ऐतिहासिक आ किछ हद तक सांस्कृतिक संरचनाक मूल वक्तव्य बनि विकल्पक न्यूनताक सूचना अछि, ताञ पंकज पराशरक एहि वेदनाके नजरि गड़ाक बूझ पड़त कि 'विकल्प हमरा लग कम अछि / आ इतिहास आँखि गुराड़ि रहल अछि /मुदा यात्रा स्थगनक कोनोटा सुझाव / आब निर्थक छि'12। यात्रा पर बहरेनाइ बहुत जरूरी ! कम-स-कम भौगोलिक स्थिति आ सामाजिक समर क संकेत करैत सारंग कुमारक पीड़ा बहुत किछ ध्वनित क दैत अछि, 'नहि अछि समुद्र / नहि अछि पहाड़ / नहि अछि हमरा लग कोनो महानगर / मुदा ओहू सं पैघ / सोझाँ मे अछि ठाढ़ एक टा महासमर !'13 केहेन अछि ई सामाजिक समर ! कहैत छथि रमेश, 'देसी सरकार, विदेसी बेवहार. रन्ना पीठ पर, रन्नू सरदार। लासमे रस्सा कोसी सरकार। बचल-खुचल दाना, फलां गिरोह। फलां गिरोह, माइ चिल्लां गिरोह। पासमान-पहलमान, गिरोहे-गिरोह। बिहार सरकार, राइफलवला घोड़ा / सरकारे-सरकार, सरकारे-सरकार। जोर लगा क' हइसा ! सरकार के घीचू हइसा ! परशासन घीचू हइसा ! लोककें घीचू हइसा। चन्नर-भन्नर हइसा ! चन्दायण आइ. बी. हइसा ! वीरपुर आइ. बी. हाइसा ! दिवारी-थान मे दूध आ लावा, बीयर-बारमे हइसा ! रमेश सांस्कृतिक आंतरिक गतिमयताक (Internal Dynamics) राग-रंग, गीत-ताल-लय आ प्रेमक संगहिं प्रशासनिक विद्रूपताके सामने रखैत सामाजिक समर के जाहि तरहें कविता मे अनैत छैथ ओ अवसरक संकुचनक सामाजिक समरक गाथा बनि जाइत अछि। एहि सामाजिक समर के पार पबै लेल चाही आमू-चूल सामाजिक परिवर्त्तन! की, क्रांति! मुदा अनका कपार पर चढ़िक क्रांति नञ भ सकैत अछि ताञ देवशंकर नवीनक चेताबैत छथि 'अहाँक महफा पर कोना औतीह हमर मीता / लेनिनग्रादसं मोहनपुर'15। संकेत साफ जं मीता हमर आ मोहनपुर हमर त महफो हमरे हेबाक चाही। नञ खाली महफा कनहो हमरे रहबाक चाही! अखन त' मीता रूसल छैथ आ मोहनपुर दूर अछि ताञ विनय भूषणक शब्द मे बाबाक समाद मोन राखि.की कहने छलाह बाबा ! 'बाबा कहने छलाह / नदी माए थिकी / जुनि करियह एकर पानिकेँ मलीन। / बाबा कहने छलाह / आकाशकें रखियह निर्मल. पानि नदी केँ होए कि आँखिक, पानिकेँ मलीन होम सं बचेनाइ आ कि आकाशकें रखनाइ निर्मल त' कठिन अछिए संगहिं शुद्ध पर्यावरणक चिंता स बहुत आगूक सांस्कृतिक चेतना अछि। नञ मात्र सांस्कृतिक चेतना एहि मादे सांस्कृतिक प्रतिज्ञा आ प्रेरणा सेहो ! दशक मे बान्हिक कविताकें बुझनाइ आलोचनाक अपन परिसरगत विवशता भ' सकैत अछि मुदा एकरा संवेदनाक सीमा मानि लेनाइ उचित बेबहार नञ. सांस्कृतिक उन्मुक्तताक उपलब्धता मानव विकासक अनिवार्य पक्ष छै आ कविता सांस्कृतिक उन्मुक्तताक आकांक्षाक पहिल अभिव्यक्ति; मैथिली कविताकें एहू तरहे देखबाक हम आग्रही. हमर अपन बहुत रास कथ्य-अकथ्य व्यक्तिगत सीमा अछि, जे कहब से थोर. एहि लेल हम क्षमायाची. नवम दशकक मैथिली कविताक पाट एतबे नञ. मुदा हम इत्यादि मे नामावली देबाक स' हरदम बचैत रहल छी. हमरा अंदाज अछि, डरो जे बहुत किछु महत्त्वपूर्ण छूटि गेल मुदा ई हमर सीमा मैथिली कविताक नञ.फेर कोनो अन्य अवसर पर ओकरा समेटि सकब त' हमरो नीक लागत.
सांस्कृतिक उन्मुक्तता आ सांस्कृतिक अपवंचन, एकरा सांस्कृतिक बहिष्करण (Cultural Exclusion) सेहो बूझल जा सकैत अछि, सं गप्प शुरू कएल जा सकैत अछि. सांस्कृतिक उनमुक्तता सांस्कृतिक संरक्षण सँ सर्वथा भिन्न छैक. रोजी-रोटी आ जीवनक अन्य प्रसंगक मादे मनुष्य भिन्न सांस्कृतिक वातावरण में एनाइ-गेनाइक लेल बाध्य अछि. जाहि समाज मे जाइ ओकर सांस्कृतिक परंपराकें सम्मान केनाइ अपनेनाइ स्वाभाविक. अवधीक प्रसिद्ध कवि तुलसीदास कहि गेल छथि— जहाँ बसइ सो सुंदर देसू ! सुंदर देसू ठीक मुदा ओहू ठाम इएह बांछनीय जे अपन सांस्कृतिक पहचानक मिटा देबाक बुड़िबकै सं बचबाक चाही. सांस्कृतिक उन्मुक्तताक सवाल असल में सांस्कृतिक परंपरा आ प्रसंगक चयनक थिक. आ हम त' कहब जे चयन सं बेसी ई अपन परंपरा आ सांस्कृतिक प्रसंग कें अन्य सांस्कृतिक प्रवाहक संग सम्मिलनीक वा सम्मिश्रणक थिक. विस्तार स अन्यत्र, अखन त' एक टा उदाहरण. आइ हमरा सांस्कृतिक जीवन मे खाली अंगरेजी, हिंदी सन पैघ भाषाक माध्यम सं आबि रहल सांस्कृतिक उपादनक मात्रा नइ बढ़ि रहल अछि बरन पंजाबी, भोजपुरी आदिक आमद भ' रहल अछि. ई त' खुशीक गप्प एकर स्वागत करबाक चाही, चिंता तखन बढ़ि जाइत अछि जखन मैथिल संस्कृतिक उपादनक प्रवाहकें स्थगित देखैत छी. खाली मैथिल संस्कृतिक उपादनक प्रवाहक ई स्थिति नइ, बांग्ला, अवधी, ब्रभाषा आदि सनक पैघ संस्कृतिक स्रोतक स्थिति सेहो बहुत नीक नइ कहल जा सकैत अछि. आर-त-आर कहू त' असगर कोलावरी कतेक बाजार पीटलक ? आखिर की बात छलैक जे सदैव ब्रजनारी कें संबोधित गीतक प्रवाह ब्रज क्षेत्र मे नहि भ' पूबे दिस भेल? किछु त' कारण हेतै! हमरा ई सवाल बहुत हरान करैत अछि, मुदा अखनि ओम्हर नइ. अखनि त' सांस्कृतिक उन्मुक्तताक सवाल असल मे सांस्कृतिक उपद्रव सं बचाव आ सांस्कृतिक परंपरा आ प्रसंगक चयनक सवाल थिक. आ हम त' कहब जे चयन स बेसी ई अपन परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक थिक. एतबे जे, हमरा सभक मोनमे सांस्कृतिक उन्मुक्तताक सवालक मादे मैथिल परंपरा आ सांस्कृतिक प्रसंगकें अन्य सांस्कृतिक प्रवाहक संग सम्मिलनीक वा सम्मिश्रणक अवरुद्ध स्थिति होएबाक चाही. मैथिल संस्कृति बहुत समृद्ध अछि. मैथिली साहित्यक समृद्धि पर गाहे-बगाहे चर्चा होइत रहैत अछि.
एडमस्मिथ कहने छथि जे गरीबी आ सांस्कृतिक अपवंचन मे करीबी संबंध छैक त ओकरा अहू रूपे बूझल जा सकैत अछि जे आइ संस्कृतियो आर्थिक समृद्धिक एकटा औजार अछि. कहबाक जरूरत नइ जे विश्व आर्थिकीक एकटा पैघ अंश संस्कृतिक उपादान स बनैत अछि. ई त' बुझना जाइत अछि जे संस्कृति आ आर्थिकी मे नजदीकी संबंध छैक त' की एहेन भ' सकैत अछि जे सांस्कृतिक रूप सँ समृद्ध समुदाय आर्थिक रूप सँ दरिद्र हो? ज' एहेन छै त' हमरा जनैत सांस्कृतिक संभ्रम (Cultural Illusion) सांस्कृतिक प्रज्ञा (Cultural Competence) कें गछारने अछि आ ताञ कतौ अबूझ गलती भ' रहल अछि. या त' सांस्कृतिक समृद्धिकें बढ़ा-चढ़ाक' मूल्यांकित कएल जा रहल अछि या आर्थिक दरिद्रताकें बढ़ा-चढ़ाक सामने राखल जा रहल अछि वा दुनू गप्प भ' सकैत अछि. हम कहब जे मैथिलक संदर्भ में दुनू गप्प भ' रहल अछि. ताञ कने सावधान रहबाक जरूरत अछि. पुरना समय मे मैथिल संस्कृति बहुत समृद्ध छल जेकर स्मृति हमरा खिहारि रहल अछि आ आर्थिक रूपे हम ओतेक दरिद्र नहि छी जेते हम अपनाके बुझि रहल छी. स्मृति खिहारिक संप्रतिकें गछारि लिए' ई एकटा भिन्न स्थिति आ स्मृतिक धरोहरि स प्राण-रस ल' संप्रति प्राणवंत बनए ई सर्वथा भिन्न स्थिति. ई त' स्पष्टे जे पहिल पछुआ दैत छै त' दोसर अगुआ दैत छै. ताञ, पहिल सं दोसर स्थिति दिस बढ़नाइ चुनौती ! एहि चुनौतीक मादे मैथिली साहित्यक महत्त्वकें अकानब मैथिली आलोचनाक एकटा जरूरी कार्यभार. आलोचनाक दोसर जरूरी कार्यभारक ठिकिएबाक क्रमे आगू बढ़वा सं पहिने देखनाइ उचित जे मैथिली साहित्यक वर्त्तमान स्थिति केहेन अछि ! खासक मैथिली कविता आ मैथिली आलोचनाक परिदृश्य ! बहुत आसान उपाय अछि, एक वाक्य मे कहि देल जाए जे अति उत्तम ! महो-महो ! अहाँ सबके नीक लागत, साहित्यकार संतुष्ट हेता, हमरो मन प्रसन्न हएत। मुदा, ई एहेन समय अछि जे हमरा सभकें आसान रास्ता के छोड़ि कने कठिन रास्ता पर चल पड़त. सबके नीक नहियो लागि सकैत अछि, साहित्यकारो सब असंतुष्ट भ' सकैत छथि, अपनो मोन दुखी भ' जाएत. तैयो, हँ तैयो ई खतरा उठबैए पड़त. असगरे ई खतरा नहि उठाएल जा सकैत अछि. हमरा सबके ई खतरा मिलक' उठाब' लेल तैयार रहबाक चाही। त चलू, अपना दिश स किछ कहबाक पहिने मैथिलीक प्रसिद्ध साहित्यकार गंगेश गुंजन जी स बूझि लैत छी जे मैथिली साहित्यक वर्त्तमान स्थिति केहेन छैक. गंगेश गुंजनक शब्द मे, 'मैथिलीक वर्त्तमान, सपाट, स्थूल आ स्पंदनहीन काव्यालोचन, नव काव्यानुभवक युग सापेक्ष भार नहि उठा पाबि रहल अछि. ई समय तेहन अछि जे आइ, समीक्षक भूमिका सेहो सर्जकक सहरूपी भ' गेल अछि. आचार्य नलिन विलोचन शर्मा समीक्षाकें रचनाक शेषांश कहने छथि. मैथिली कें आइ ई परिवेश चाही. एखन त' मैथिली कविता वन कुसुम जकां, अपन अस्तित्व रक्षा आ विकास मे स्वयं संघर्षरत अछि. आब चुनौती ई जे, सपाट, स्थूल आ स्पंदनहीन काव्यालोचन कें गंभीर, सूक्ष्म आ स्पंदित कोना कएल जाए जाहि सं मैथिली कविता कें दिशा भेटैक.
पहिने साफ क' दी जे कवि, जे कोनो भाषाक कवि बहुत संवेदनशील होइत छथि आ कविता बहुत जटिल मानवीय अभिव्यक्ति ओकरा रचनाक बाहर सं प्रत्यक्षतः निदेशित नहि कएल जा सकैत अछि आ नञ त' हम ई गलती कर जा रहल छी. हँ, ई मनोरथ जरूर जे आलोचना कें मैथिली कविता क संगी-सहचरी बना सकी। मैथिली कविता मे गति त' छै मुदा गतिक सापेक्षता मे दिशा नञ छै.दिशाक अभाव मैथिली कविताकें एकहि वृत्त पर घुमा दैत छैक. कहबाक प्रयोजन नञ जे, वास्तविक या अभिकल्पित गंतव्यक बोध गति कें दिशा दैत छैक. मैथिली कविताक वास्तविक किंबा अभिकल्पित गंतव्य की भ' सकैत अछि से ठिकियाब पड़त. एहि मे आलोचनाक किछु भूमिका भ' सकै छै की ! अहाँ मे सं बहुतौ जनैत हएब मुदा, प्रासंगिक रूप स संकेत केनाइ जरूरी जे काव्य-शास्त्र आ काव्योलोचन मे अंतर होइत छैक.
सभ्यताक विकास क्रम मे निहित सत्ता-विमर्शक कारणे संस्कृति बहुत तरहक विपर्यय देखने अछि. मातृ-सत्तात्मक समाज पितृ-सत्तात्मक समाज मे बदलि गेल. मनुष्य पर मशीन का वर्चस्व बढ़ल. लोक वेदक पाछू-पाछू चल लागल. शास्त्र आ सत्ता का जन्म संगे होइत छै। जेना-जेना साहित्य लोक-विमर्श स बाहर आ सत्ता-विमर्शक अंगीभूत होइत जाइत अछि साहित्य पर शास्त्रीयताक दबाव बढ़ैत जाइत छैक. साहित्य पर शास्त्रीयता क गहन प्रभाव आ दबावक सुदीर्घ आ समृद्ध परंपरा छै. एहि प्रभाव आ दबाव स बाहर निकलबाक क्रम मे आलोचनाक जरूरत कें बुझबाक चाही. मतलब साफ जे 'काव्य-शास्त्र' आ `काव्यालोचन' मे मूलभूत गुणात्मक अंतर छै. साहित्यक विभिन्न पक्षक संदर्भ मे काव्य-शास्त्रक अनुल्लंघनीय सीमा होइत छै. फेर कहब जे शास्त्र मे सत्ता अभिमुख होइत जेबाक तीब्र प्रवणता अंतर्निहित होइत छै. एहि प्रवणताक कारण शास्त्रक हृदय मे लोक-संवेदनाक लेल समुचित सम्मानक कोनो खास जगह नहि रहैत छैक. ई बात खाली साहित्य-शास्त्रेक संदर्भ मे नहि बरन धर्म-शास्त्र, अर्थ-शास्त्र आ समाज-शास्त्रोक संग सेहो होइत छै. शास्त्र प्रतिमान गढ़ैत अछि आर आलोचना प्रतिपथ तकैत अछि. शास्त्र और लोकक बीचक द्वंद्वके गहियाक देखल जाए त ई बात सहजे बुझबा मे आबि सकैत अछि जे एहि क्रममे युगांतरकारी सामाजिक- राजनीतिक-सांस्कृतिक विवर्त्तनक जन्म होइत छैक आ युग-संक्रमणक अंतर्विरोधक दबाव भाषा के प्रति साहित्यकारक बेबहार कें बदलि दैत अछि. अकारण नहि संस्कृतक अगाध पंडित कें देसिल बयना मीठ लागय लगैत छनि! अपन दायित्व-पालनक बास्ते आलोचनाके सहयोजी आ गतिशील होब' पड़ैत छै. विज्ञान आ तकनीकक नवोन्मेषक ई समय सांस्कृतिक प्रक्रियाक नवोन्मेषक समय सेहो छैक. मैथिली साहित्यके आइ सहयोजी आ गतिशील आलोचनाक जरूरत छै, विचारशील आ दिशा-संधानी आलोचनाक जरूरत छै. सावधानी ई जे, आजुक समय विचारक दुनिया मे घोंघाउज चलि रहल छैक. कोनो विचार आँखि मुनिक अपना लेबामे खतरा सब समय रहैत छै, अखन त' आर बेशी. ओना त' आँखिगर लोक कहियो आँखि मुनिक कोनो प्रस्ताव कें स्वीकार नहि करैत अछि। मुदा आँखि पर खतरो त' शुरूए स रहल छै. जखन श्रीकृष्ण कोनो तरहे अर्जुनके नहि प्रबोधि सकलाह त' हुनकर आँखिये बदलि देलखिन. ई नहि कहखिन जे हम अहाँक आँखि छीनै छी, कहलखिन जे हम अहाँ के दिव्य आँखि दैत छी -- 'न तु मां शक्यसे द्रष्टुमननैव स्वचक्षुषा। दिव्यं ददामि ते चक्षुः पश्य मे योगमेश्वरम। ई त' ओहि समय भेल रहै ! अजुका कठिन समयमे विचारशील आ दिशा-संधानी आलोचनात्मक दृष्टि कें सक्रिय रखनाइ की एतेक सहज काज छी ! ई काज सहज भ' सकैत अछि यदि सहज-सुमति के हम सब मिलिक साधि सकी. हमरा जनैत, एहि समय मे मैथिली आलोचनाक इएह भूमिका भ' सकैत अछि. त' केहेन कठिन समय अछि, की कहैत छैथ पंकज पराशर, 'एहि चतुर समय मे / जखन कि भविष्यक नक्शा बनाओल जा रहल हो / भूमंडलीकरण आ उदारीकरणक नेओं पर / लालटेमक मद्धिम रोशनी मे तल्लीनता सं पढ़ैत / मनोहर पोथी / हमर भागिन हमरा भरि दैए घोर संत्रास / व्यर्थता बोध सँ।
ई संत्रास, ई व्यर्थता बोध साधारण नञ किएक त' अतीतक गछारक बीच में फँसल लालटेमक मद्धिम रोशनी मे भविष्यक जे नक्शा स्पष्ट भ' रहल अछि ओकर अंतर्निहित संकेत जे भूमंडलीकरण आ उदारीकरणक पोथी स' संस्कृतिक मनोहर पोथीक पृथकता स एहि संत्रास आ एहि व्यर्थता बोधक नाभिनाल संबंध छैक. एकटा फूल खिलाइ छै त' ओकर पाछू प्रकृतिक कतेको ज्ञात-अज्ञात प्रक्रिया एकहि संगे सक्रिय रहैत छैक ! आ मनुखक जन्मक पाछू त' बुझले जा सकैत अछि प्रकृतिक संगहि संस्कृतियोक कतेको ज्ञात-अज्ञात प्रक्रिया सक्रिय रहैत छैक! मुदा एक समय जेना ई प्रक्रिया विच्छिन्न हुअ लगैत छै, तैयो कि एतेक सहजहि ! कहैत छैथ वियोगी जी, 'बहुत मनसुआसँ देने छल हेती जन्म / कतेको रास नियार-भास / कतेको कतेक आस-मनोरथ / घुमड़ैत रहैत छल हेतनि हुनका चतुर्दिक / ओहि नव मासमे, जा हम हुनका गर्भ मे रही। /..../ कोना हम मानब जे माइ हमर मरि गेली / आ छोड़ि गेली संग ! // जा हम जीबैत छी / कोन उपायें छोड़ी ओ हमर संग?
मिथिलावासी त' सब दिन स' घर छोड़ि बहराएबाक परिस्थिति स' गुजरैत रहल छथि. कतेक बेर त' घर छोड़ि बहरेलाक बादो ओ सांस्कृतिक रूपे घरे मे रहैत रहलाह आ अनेक बेर घर छोड़ि घुड़मैया मे लागि गेला मुदा घर सं बहराएबाक गप्प केदार कानन लधैत छथि त' कने गंभीर गप्प कहैत छथि, घर सं बहरेनाइ किएक एते जरूरी, 'मुदा कतेक जरूरी अछि / बहराएब घर सं / अपन एकांतक जंगलसँ / प्राण लेल / जीवन लेल / कतेक बेगरता अछि / हमरा बहरएबाक। जरूरी अछि, बहराएब घर सं मुदा डर ई जे 'एहिना छुटैत अछि राग-रंग / गीत-लय-ताल / प्रेम, जे नहि क' सकलहुँ एखन धरि / सभसँ बेसी / सभसँ बेसी मोन लागल रहत / तकरा पर'7 । जरूरी अछि, बहराएब घर सं मुदा राग- रंग, गीत-ताल-लय आ प्रेम के छूटि जेबाक डर! ओना त कोनो समुदायक सदस्यक मोन मे एहि जरूरियात आ एहि छूटि जेबाक डर सं उत्पन्न द्वंद्व स्वाभाविक मुदा मैथिलक गृहबोधक निजत्व एहि द्वंद्वकें एक भिन्न तरहक वैशिष्ट्य द' दैत छै! एहि खास तरहक द्वंद्व के रहितौ घर स बहरेनाइ जरूरी एहु लेल जे, 'बन्न कोठलीमे घुटन अछि / चीत्कार अछि / उत्तेजना अछि / मुदा अखनो बचल थोड़े आस अछि / आ बन्न कोठलीमे / अखनो शेष अछि प्राण-रस / शेष अछि / खिड़की खोलि लेबाक विश्वास. सुस्मिता पाठकक खिड़की खोलि लेबाक साहस असल मे मैथिलक सांस्कृतिक साहसो थिक. ज' एकरा संगहि मैथिल महिलाक विश्वासक संगे एकरा जोड़िक बुझबाक कोशिश करी त आइ दुनियाक महिला खिड़की सं आकाशकें देखैक सीमाकें तोड़ि कम-स-कम अंगनाक खुजल जमीन सं आकाश के देखैक विश्वासी छैथ। मुदा सुस्मिता खिड़की खोलि लेबाक विश्वासक शेष रहबाक गप्प कहैत छैथ छथि त ई मैथिल जीवन एकटा विश्वसनीय प्रसंग बनि जाइत अछि। किएक त' प्राण-रसकें सोखि लेबाक आ विश्वासकें तोड़ि देबाक स्थिति चाहे जेते बढ़ि गेल हो, कोठली गाहे जते निमुन्न हो मुदा भरोसकें बचा रखवाक मनुखक क्षमता अजेय होइत अछि। नारीक सामाजिक पारिवारिक विशिष्ट संदर्भ मे ज्योत्सना चन्द्रमक मोन ठीके कहैत छनि जे 'नारीके मानलनि सभ / वशीकरणक प्रतीक / केहेन विडंबना ! केहन अछि ई त्रासदी / इएह नारी / रहलि सदा वशीभूत'9। नारीक वशीभूत रहबाक ई स्वर एहेन विडंबनाकें असल मे मनुख जातिक विडंबनाक रूप मे पढ़बाक चाही। आ ई कम पैघ गप्प अछि जे एहि विडंबनाक रहितौ कुमार शैलेन्द्र ओकर सपना मे देखैत जे 'ओकर आँखि मे फुलाइ छै सपना / बंशीवट पलाश सन / साँझक पनिसोखा सन / कखनो गामक भोर सन'10। घर स मनुखक संबंध दुतरफा होइत छैक। मनुख घर मे रहैत अछि। ई जतबा सत्त ततबे इहो सत्त जे घर मनुखक मोन मे रहैत छैक. जखन मनुख घर सं बाहर होइत अछि तखन मनुखक मोन मे बसल घर बेशी जाग्रत भ' जाइत छै आ ओकरा जरूरी बुझाइत छै,'पोचाड़ा करेनाइ / आ कि ढौरनाइ घर कें / वास्तव में / ढौरनाइ भ' जायत छैक विचार कें... / घरक कोन-कोनक नव रूप / मोन कें दैछ नव स्वरूप ! आ ताञ असल मे पोचाड़ा करेनाइ आ कि ढौरनाइ घर कें, वास्तव में, ढौरनाइ भ' जायत छैक विचार कें। की ई कहैक आवश्यकता जे मैथिल संस्कृतिक विशिष्ट संज्ञामे घर मात्र वास्तु नञ विचार सेहो होइत अछि। मैथिल जतबा घर मे रहैत अछि ओहि सं बेशी घर ओकरा मे रहैत छै। घरक विचार आ विचारक घरमे मैथिलक आवाजाही मैथिल मोनक अपन वैशिष्ट्य छैक. एहि वैशिष्ट्य मे नव्यताक आग्रह ओकर प्राण छैक.
सांस्कृतिक उन्मुक्तताक संबंध सांस्कृतिक विकल्पक चयन सं जुड़ल अछि आ विकल्पक अभाव मैथिलक जीवनमे अवसरक संकुचन सं जनमैत छैक. अवसरक संकुचन मिथिलाक भौगोलिक, आर्थिक, सामाजिक, ऐतिहासिक आ किछ हद तक सांस्कृतिक संरचनाक मूल वक्तव्य बनि विकल्पक न्यूनताक सूचना अछि, ताञ पंकज पराशरक एहि वेदनाके नजरि गड़ाक बूझ पड़त कि 'विकल्प हमरा लग कम अछि / आ इतिहास आँखि गुराड़ि रहल अछि /मुदा यात्रा स्थगनक कोनोटा सुझाव / आब निर्थक छि'12। यात्रा पर बहरेनाइ बहुत जरूरी ! कम-स-कम भौगोलिक स्थिति आ सामाजिक समर क संकेत करैत सारंग कुमारक पीड़ा बहुत किछ ध्वनित क दैत अछि, 'नहि अछि समुद्र / नहि अछि पहाड़ / नहि अछि हमरा लग कोनो महानगर / मुदा ओहू सं पैघ / सोझाँ मे अछि ठाढ़ एक टा महासमर !'13 केहेन अछि ई सामाजिक समर ! कहैत छथि रमेश, 'देसी सरकार, विदेसी बेवहार. रन्ना पीठ पर, रन्नू सरदार। लासमे रस्सा कोसी सरकार। बचल-खुचल दाना, फलां गिरोह। फलां गिरोह, माइ चिल्लां गिरोह। पासमान-पहलमान, गिरोहे-गिरोह। बिहार सरकार, राइफलवला घोड़ा / सरकारे-सरकार, सरकारे-सरकार। जोर लगा क' हइसा ! सरकार के घीचू हइसा ! परशासन घीचू हइसा ! लोककें घीचू हइसा। चन्नर-भन्नर हइसा ! चन्दायण आइ. बी. हइसा ! वीरपुर आइ. बी. हाइसा ! दिवारी-थान मे दूध आ लावा, बीयर-बारमे हइसा ! रमेश सांस्कृतिक आंतरिक गतिमयताक (Internal Dynamics) राग-रंग, गीत-ताल-लय आ प्रेमक संगहिं प्रशासनिक विद्रूपताके सामने रखैत सामाजिक समर के जाहि तरहें कविता मे अनैत छैथ ओ अवसरक संकुचनक सामाजिक समरक गाथा बनि जाइत अछि। एहि सामाजिक समर के पार पबै लेल चाही आमू-चूल सामाजिक परिवर्त्तन! की, क्रांति! मुदा अनका कपार पर चढ़िक क्रांति नञ भ सकैत अछि ताञ देवशंकर नवीनक चेताबैत छथि 'अहाँक महफा पर कोना औतीह हमर मीता / लेनिनग्रादसं मोहनपुर'15। संकेत साफ जं मीता हमर आ मोहनपुर हमर त महफो हमरे हेबाक चाही। नञ खाली महफा कनहो हमरे रहबाक चाही! अखन त' मीता रूसल छैथ आ मोहनपुर दूर अछि ताञ विनय भूषणक शब्द मे बाबाक समाद मोन राखि.की कहने छलाह बाबा ! 'बाबा कहने छलाह / नदी माए थिकी / जुनि करियह एकर पानिकेँ मलीन। / बाबा कहने छलाह / आकाशकें रखियह निर्मल. पानि नदी केँ होए कि आँखिक, पानिकेँ मलीन होम सं बचेनाइ आ कि आकाशकें रखनाइ निर्मल त' कठिन अछिए संगहिं शुद्ध पर्यावरणक चिंता स बहुत आगूक सांस्कृतिक चेतना अछि। नञ मात्र सांस्कृतिक चेतना एहि मादे सांस्कृतिक प्रतिज्ञा आ प्रेरणा सेहो ! दशक मे बान्हिक कविताकें बुझनाइ आलोचनाक अपन परिसरगत विवशता भ' सकैत अछि मुदा एकरा संवेदनाक सीमा मानि लेनाइ उचित बेबहार नञ. सांस्कृतिक उन्मुक्तताक उपलब्धता मानव विकासक अनिवार्य पक्ष छै आ कविता सांस्कृतिक उन्मुक्तताक आकांक्षाक पहिल अभिव्यक्ति; मैथिली कविताकें एहू तरहे देखबाक हम आग्रही. हमर अपन बहुत रास कथ्य-अकथ्य व्यक्तिगत सीमा अछि, जे कहब से थोर. एहि लेल हम क्षमायाची. नवम दशकक मैथिली कविताक पाट एतबे नञ. मुदा हम इत्यादि मे नामावली देबाक स' हरदम बचैत रहल छी. हमरा अंदाज अछि, डरो जे बहुत किछु महत्त्वपूर्ण छूटि गेल मुदा ई हमर सीमा मैथिली कविताक नञ.फेर कोनो अन्य अवसर पर ओकरा समेटि सकब त' हमरो नीक लागत.
(मिथिला विकास परिषद द्वारा आयोजित मिथिला महोत्सव केर तेसर दिन (23 सितंबर 2012 )क साहित्यिक कार्यक्रमक वास्ते तैयार कायल गेल आलेख — संदर्भ नवम दशकक मैथिली कविता )
— प्रफुल्ल कोलख्यान
Tags: आलेख


c: text/html

text:
मातृभाषा पढ़ब आ पढ़ाएब, सीखब आ सिखाएब बेस आवश्यक भेल गेल अछि. मैथिली भाषा मे स्तरीय आ ज्ञानपरक लेख सहित विविध सामग्री पढ़बाक लेल मिथिमीडिया पर अबैत-जाइत रही. बीछल पठनीय सामग्री सोझे इमेल मे मुफ्त प्राप्त करबाक लेल न्यूजलेटर सब्सक्राइब करू.
Subscribe
- - - - -
मैथिली भाषा मे उपयोगी वीडियो देखबाक लेल मिथिमीडिया केर यूट्यूब चैनल सब्सक्राइब करू. संगहि अहां फेसबुक, ट्विटर आ इन्स्टाग्राम पर सेहो फॉलो क' सकै छी. मिथिमीडिया सं हरदम कनेक्टेड रहू:
फेसबुक: facebook.com/mithimedia
ट्विटर: twitter.com/mithimedia
इन्स्टा: instagram.com/mithimedia
यूट्यूब: youtube.com/c/mithimedia
मैथिली भाषाक प्रचार-प्रसार हेतु हमरा लोकनि अपने सं सहयोगक अपेक्षा रखैत छी. वेबसाइट पर बहुमूल्य समय देबाक लेल अपने कें धन्यवाद. चलू संगे किछु डेग जे वेब पर मैथिली कें बेहतरी दिस ल' जाएत.

robotstxt: allowed

filter: keep


text:
Tuesday, December 22, 2015
व्यंग्य कथा
व्यंग्य कथा
एकटा मैथिली व्यंग्य श्रृंखला लिखि रहल छी। नाम छै "लाल कक्काक उकाठी"। आइ ओकर पहिल अध्याय प्रस्तुत अछि।
आइ लाल कक्का घूमैत घामैत पछबाय टोल दिस चलि गेलाह। ओतय बुधियार बाबा अपन मकान बनबाबैमे व्यस्त छलाह। पिलर पर मकान बनैत छलै। मुदा पिलर आ देबाल दुनू टेढ़ देखि क' लाल कक्का ठमकि गेलाह आ बुधियार बाबाकेँ कहलखिन-"यौ अहाँक मकान खसि पड़त। पिलर आ देबाल दुनू टेढ़ भेल अछि। एना किए बना रहल छी।" बुधियार बाबा जबाब देलखिन-"किछु नै हेतै। एक नम्बर ईंटा आ असली सीमटीक मदतिसँ मकान बना रहल छी।" लाल कक्का-"मुदा टेढ़ बाकुच देबाल आ पिलर रहत तँ कखनो खसि पड़त ई मकान। आ लोक की कहत जे भानुमतिक कुनबा जोड़ि लेने छी अहाँ।" बुधियार बाबा खिसिया क' बाजलाह-"अहाँ परम्परावादी लोक बूझना जाइत छी। हम ऐ अनुशासनकेँ नै मानैत छिए। जखने नीक ईंटा आ सीमटी भेंटल की ओकरा कहुना क' जोड़बा दैत छिए। भले ओ सूगरक खोभारी बनि जाय वा मालक बथान। रहतै तँ ओ मकाने ने।" लाल कक्का जबाब देलखिन-"हम परम्परावादी नै छी। बाबा झोपड़ीमे रहैत छलाह। बाबूजी खपड़ाक मकान बनेने छलाह। हम ढलाई बला मकान बनेलहुँ। मुदा देबाल सभक सोझे छलै। कनी अनुशासनक जरूरी तँ सब चीजमे छै ने यौ।" आब बुधियार बाबा बमकि उठलाह आ बाजलथि-"मास्टरसँ रिटायर हम भेलहुँ मुदा अहाँ हमरा मास्टरी झाड़ि रहल छी। जखन कि हम अपने मास्टर रहितो कहियो मास्टरी नै झाड़लौं। अहाँ हमर मकानक समीक्षा करबामे अक्षम छी। तैं एतयसँ जाउ।" आब लाल कक्काकेँ बुझबामे आबि गेल छलनि जे बुधियार बाबाक छात्र सब भोथ किए छलाह। कियाक तँ ओ कहियो मास्टरी झाड़बे नै कएने हेथिन। बिना बहस कएने लाल कक्का ओतयसँ घसकि गेलाह। मुदा ई चिन्तन करैत गेलाह जे बुधियार बाबा जँ अनुशासन नै मानैत छथिन तँ कहीं ओ काल्हि नंगटे गाममे घूम' नै लागथि। फेर सोचलनि जे मालो जाल तँ नंगटे घूमैत छै। कियो ओकर नोटिस कहाँ लैत छै। भ' सकैत छै जे आब मनुक्खो नंगटे घूम' लागत आ लोक नोटिस नै लेतै। ओना लाल कक्का टेढ़ बाकुच मकानक चिन्ता सेहो करैत गेलाह जे कहीं मकान खसि पड़लै तँ एक दू टा अकाल मृत्यु भइये जेतै। संगे इहो कल्पना करय लागलाह जे कहीं देखा देखी गाममे सभ टेढ़े बाकुच मकान नै बनाब' लागै। ई सब सोचैत गाम पर पहुँचलाह तँ बेटा कहलकनि-"बाबूजी एक नम्बर ईंटा आ सीमटी आनि लेने छी। कहियासँ शुरू करू मकानक जीर्णोद्धार।" लाल कक्का सिहरि गेलाह कियाक तँ हुनकर पुत्र बुधियारे बाबाक छात्र छलनि।
Subscribe to: Post Comments (Atom)


text:
नवका- पुरनका लेख सर्च करु...
दरभंगा-कुशेश्वरस्थान बड़ी लाईन
दरभंगा सं कुशेश्वरस्थान के बीच जल्दीए बड़ी लाईन बनत. रेल मंत्री लालू प्रसाद यादव पिछला दिन कुशेश्वरस्थान में दरभंगा-कुशेश्वरस्थान बड़ी रेल लाईन के शिलान्यास कएलाह. रेल मंत्री कहलथिन्ह जे कुशेश्वरस्थान के एकटा एहन रेल टर्मिनल बनाबल जाएत जे देश में अपना तरहक होएत... देश में सर्वोत्तम होएत. श्री यादव ईहो कहलथिन्ह जे कुशेश्वरस्थान के एकटा पर्यटन स्थल के रूप में सेहो विकसित कएल जाएत. एहि अवसर पर रेल मंत्रीजी ईहो संकेत देलथिन्ह जे एहि बेरक रेल बजट में आम लोकक विशेष द्यान देल जाएत. एहि शिलान्यास सभा में ओ महाराष्ट्र नवनिर्माण सेना के नेता राज ठाकरे के सेहो निंदा कएलथिन्ह. आ कहलथिन्ह जे राज ठाकरे देश के बांटय के काज कs रहल छथिन्ह. ई सभ देश के एकता अखंडता के लेल खतरा अछि.
सदस्यता लें टिप्पणियाँ भेजें (Atom)


text:
ट्वान्टी२० अन्तर्राष्ट्रिय
ट्वान्टी२० अन्तर्राष्ट्रिय (टि२०आई उच्चारण "टिट्वान्टीआई") क्रिकेटक एकटा रूप छी जे दुई राष्ट्रिय क्रिकेट टिम बीच खेलल जाइवाला २० ओभरक एक प्रतियोगिता छी । ई खेल ट्वान्टी२० क्रिकेटक नियम अन्तर्गत खेलल जाइत अछि । पहिल ट्वान्टी२० अन्तर्राष्ट्रिय खेल १७ फरबरी २००५ मे अस्ट्रेलिया तथा न्युजिल्यान्ड बीच इडेन पार्क अकल्यान्डमे खेलल गेल छल जाहिमे अस्ट्रेलिया ४४ रन सँ विजयी भेल छल । अन्तर्राष्ट्रिय क्रिकेट परिषदद्वारा जारी पहिल आधिकारिक क्रमाङ्कमे इङ्गल्याण्ड शीर्ष स्थानमे रहल छल ।[१]
टि२०आइ दर्जा प्राप्त टिमसभ[सम्पादन करी]
टेस्ट क्रिकेट खेलैवाला १० राष्ट्र (जे आइसिसीक पूर्ण सदस्य सेहो छी)के स्थायी टि२०आई दर्जा प्राप्त अछि । निचा उल्लेखित टिमसभक पहिल टि२०आई सुरु भेल मिति कोष्ठकमे दर्साएल गेल अछि:
- न्युजिल्यान्ड (१७ फरबरी २००५)
- अस्ट्रेलिया (१७ फरबरी २००५)
- इङ्ल्यान्ड (१३ जुन २००५)
- दक्षिण अफ्रिका (२१ अक्टुबर २००५)
- वेस्ट इन्डिज (१६ फरबरी २००६)
- श्रीलंका (१५ जुन २००६)
- पाकिस्तान (२८ अगस्त २००६)
- बङ्गलादेश (२८ नवम्बर २००६)
- जिम्बाब्वे (२८ नवम्बर २००६)
- भारत (१ दिसम्बर २००६)
सन् २००५ सँ आइसिसीद्वारा ओडिआई तथा टि२०आई दर्जा ६ अन्य टिमसभ (एसोसिएट/सम्बद्ध सदस्यसभक रुपमे रहल)के देत आएल अछि । कोनो भी टिम ओ अस्थायी दर्जा ४ वर्षक लेल प्राप्त करैलेल आइसिसी क्रिकेट लिग चौवर्षीय प्रदर्शनक आधारमे प्राप्त करि सकैत अछि – वा, आइसिसी विश्वकप छनौट प्रतियोगिताक अन्तिम ६ टिम बनि प्राप्त करि सकैत अछि । आइसिसी विश्वकप छनौट प्रतियोगिता विश्व क्रिकेट लिगक अन्तिम प्रतियोगिता छी । सन् २०१४ जुन २८ मे आइसिसी नेपाल तथा नेदरल्यान्डके टि२०आई दर्जा प्रदान केनए छल, दुनु टिम जुन २०१४ आइसिसी वर्ल्ड ट्वान्टी-ट्वान्टीमे छनौट तथा सहभागी भेल छल ।[२] निम्नलिखित ८ टिमसभ वर्तमानमे ई दर्जा प्राप्त केनए अछि (कोष्ठकमे देल तिथि टिमसभक अस्थायी ओडिआई तथा टि२०आई दर्जा प्राप्त केलाबाद खेलल पहिल टि२०आई म्याच दर्साएल अछि):
- स्कटल्यान्ड (१२ सितम्बर २००७ सँ, २०१८ क्रिकेट विश्वकप छनौट धरि)
- आयरल्यान्ड (२ अगस्त २००८ सँ, २०१८ क्रिकेट विश्वकप छनौट धरि)
- अफगानिस्तान (१ फरबरी २०१० सँ, २०१८ क्रिकेट विश्वकप छनौट धरि)
- हङकङ (१ फरबरी २०१४ सँ, २०१८ क्रिकेट विश्वकप छनौट धरि
- पपुवा न्युगिनी (१ फरबरी २०१४ सँ, २०१८ क्रिकेट विश्वकप छनौट धरि)
- संयुक्त अरब इमिरेट्स (१ फरबरी २०१४ सँ, २०१८ क्रिकेट विश्वकप छनौट धरि)
- नेपाल (२८ जुन २०१४ सँ, २०१८ क्रिकेट विश्वकप छनौट धरि)
- नेदरल्याण्ड (२८ जुन २०१४ सँ, २०१८ क्रिकेट विश्वकप छनौट धरि)
जल्दीए, चारि अन्य एसोसिएट राष्ट्र विश्व क्रिकेट लिगमे बढिया प्रदर्शन केलाबाद अस्थायी एकदिवसीय आ टि२०आई दर्जा देल गेल छल जे बादमे विश्वकप छनौटमे स्तरीय प्रदर्शन नैकरलाबाद हटाएल गेल अछि :
- केन्या (१ सितम्बर २००७ सँ, ३० जनवरी २०१४ धरि)
- नेदरल्याण्ड (२ अगस्त २००८ सँ, २८ जनवरी २०१४ धरि)
- क्यानाडा (२ अगस्त २००८ सँ, २८ जनवरी २०१४ धरि)
- बर्मुडा (३ अगस्त २००८ सँ, ८ अप्रैल २००९ धरि)


text:
कश्मीरी भाषा
कश्मीरी भाषा एक भारतीय-आर्य भाषा छी जे मुख्यतः कश्मीर उपत्यका तथा चेनाब उपत्यकामे बाजल जाए जाइत अछि। वर्ष २००१ के जनगणना के अनुसार भारतमे एकर बाजय वाला के सङ्ख्या लगभग ५६ लाख अछि। पाक-अधिकृत कश्मीरमे १९९८ के जनगणना के अनुसार लगभग १ लाख कश्मीरी भाषा बाजय वाला अछि। कश्मीर के वितस्ता उपत्यकाके अतिरिक्त उत्तरमे जोजीला आ बर्लज धरि तथा दक्षिणमे बानहालसँ आगा किश्तवाड (जम्मू प्रान्त) के छोटका उपत्यका धरि ई भाषा के बाजय वाला अछि। कश्मीरी, जम्मू प्रान्त के बानहाल, रामबन तथा भद्रवाहमे सेहो बाजल जाइत अछि। प्रधान उपभाषा किश्तवाड के "कश्तवाडी" छी।
कश्मीर के भाषा कश्मीरी (कोशुर) छी ई कश्मीरमे वर्तमान समयमे बाजय जाए वाला भाषा छी। कश्मीरी भाषा के लेल विभिन्न लिपिसभक उपयोग कएल गेल अछि, जाहिमे मुख्य लिपिसभ अछि- शारदा, देवनागरी, रोमन आ परशो-अरबी छी। कश्मीर वादी के उत्तर आ पश्चिममे बाजय जाए वाला भाषासभ - दर्ददी, श्रीन्या, कोहवाड कश्मीरी भाषा के उलट छल। ई भाषा इन्डो-आर्यन आ हिन्दुस्तानी-ईरानी भाषा के समान अछि। भाषाविदसभक माननाए अछि जे कश्मीर के पहाडसभमे बसोबास करै वाला पूर्व नागावासी जेहन गन्धर्व, यक्ष आ किन्नर आदि ,बहुत पहिने ही मूल आर्यनसँ अलग भऽ गेल। अहिना कश्मीरी भाषाक आर्य भाषा जेहन बनै मे बहुत समय लगल। नागा भाषा स्वतः ही विकसित भेल अछि ई सभ के बावजूद, कश्मीरी भाषा अपन विशिष्ट स्वर शैली के बनाके रखलक् आ ८हम तथा ९हम शताब्दीमे अन्य आधुनिक भारतीय भाषासभक जेना ,अनेकौं चरणसभसँ गुजरए पडल।
सन्दर्भ सामग्रीसभ[सम्पादन करी]
- ↑ सन्दर्भ त्रुटि: अमान्य
टैग;
Ethnologueनामक संदर्भ की जानकारी नहीं है
- ↑ २.० २.१ २.२ Sociolinguistics. Mouton de Gruyter. https://books.google.com/books?id=LMZm0w0k1c4C&printsec=frontcover#v=onepage&q=&f=false. अन्तिम पहुँच तिथि: 2009-08-30.
- ↑ "Kashmiri: A language of India", Ethnologue, अन्तिम पहुँच २००७-०६-०२।


text:
गुजराती भाषाक प्रमुख कवि, नाटककार एवं विद्वान शीतांशु यशचंद्र कें 27म सरस्वती सम्मान देल जेबाक घोषणा भेल अछि. सरस्वती पुरस्कारक घोषणा लोकसभाक पूर्व महासचिव डॉ सुभाष सी कश्यप केर अध्यक्षताबला 13 सदस्यीय चयन समिति केलक अछि. शीतांशु कें कविता पुस्तक 'बखार' हेतु वर्ष 2017 केर सरस्वती सम्मान देल जेतनि.
केके बिडला फांउडेशन देल जाएबला सरस्वती पुरस्कार मे यशचंद्र कें 15 लाख टाका, एक ताम्रपत्र एवं एक प्रशस्त्रि पत्र प्रदान कएल जेतनि. गुजरातक भुज मे 1941 मे जन्मल शीतांशु यशचंद्र कें ई पुरस्कार भारतीय भाषा-साहित्य मे प्रमुख योगदान कें देखैत प्रदान कएल जाएत.
कविता पुस्तक 'बखार' वर्ष 2009 मे प्रकाशित भेल छल. शीतांशु कें एहि सं पहिने 2006 मे पद्मश्री, वर्ष 1998 मे कवि सम्मान एवं वर्ष 1996 मे राष्ट्रीय सद्भावना पुरस्कार सं सम्मानित कएल जा चुकल छनि. शीतांशु यशचंद्र कें गुजराती भाषाक महान नाटककार एवं कुशल अनुवादक रूप मे चिन्हल जाइत छनि.
ज्ञात हो जे सरस्वती सम्मान केर स्थापना वर्ष 1991 मे भेल छल. ई पुरस्कार प्राप्त केनिहार मे एखन धरि हरिवंश राय बच्चन, विजय तेंदुलकर, सुनील गंगोपाध्याय, एम विरप्पा मोइली, गोविंद मिश्र शामिल छथि.


text:
राज ठाकरे के मिलि गेल राहत. ओ जमानत मिलला के बाद एक बेर फेर हीरो के तरहे घर गेलाह. मिठाई खिलाएल गेल...पटाखा फोड़ल गेल... हुनकर समर्थक सभ खुशी मनौलक. हुनका अखन दु दिन के लेल अंतरिम जमानत देल गेल अछि. 24 तारीख के हुनका फेर सं अदालत मे पेश होए पड़तन्हि. मुदा राज ठाकरे के खिलाफ कइटा आओर मामला आबि गेल अछि ताहि सं लगैत अछि हुनका अखन जल्दी राहत नहिं मिलत. आब किछ दिन तक कोर्ट चक्कर लगैत रहत. ओना राज ठाकरे के लs क हुनकर समर्थक सभ बुधदिन सेहो जमि कs तोड़फोड़ कएलक. कोर्ट मे पेशी के लsक कल्याण मे जबरदस्त पुलिस इंतजाम कएल गेल छल. हिंसक प्रदर्शन के देखैत कल्याण कोर्ट आओर मानपाड़ा थाना के आसपास कर्फ्य सेहो लगाबय पड़ल. राज के राहत मिलला सं बिहार मे कईठाम उग्र प्रदर्शन भेल. विद्यार्थी सभ कईठाम तोड़फोड़ करलाह. कइटा ट्रेन के निशाना बनाएल गेल... आगि सेहो लगा देल गेल. रेल गाड़ी के चलनाय पर भारी असर पड़ल . कइटा ट्रेन के रद्द सेहो करय पड़ल. ओना रेल मंत्री लालू यादव जी छात्र सभ के भरोस देलखिन्ह अ जे जेहि छात्र के परीक्षा नहिं भेलन्हि हुनका फेर सं परीक्षा मे बैसय देल जाएत. हुनकर परीक्षा फेर सं होएत.
राज के लs क दिल्ली के राजनीति सेहो गरमाएल रहल. कइटा नेता के कहनाय छलन्हि जे के गिरफ्तारी केवल दिखावा अछि. राज के जानि बुझि कs हीरो बनाएल जा रहल अछि. राज्य केर कांग्रेस सरकार जानि बुझि कs राज के प्रति नरमी बरति रहल अछि. राज के समर्थक सभ के हिंसा करय के खुलल छूट देल गेल. पुलिस के जे सख्ती बरतय के चाही से नहिं बरतलक. खैर आब देखिऔ 24 ताऱीख के कि होएत अछि.


text:
एक गोटे क प्रवेश करवाक लेल अन्तिमरुप देवे खातिर घोषणा
विकिमीडिया फाउन्डेसनके विकास मण्डली खातासभके कार्यप्रणाली मे किछु बदलाव कइर रहल अछि । इ बदलाव अपन सभक प्रयोगकर्ताके नयाँ आ बेहतर उपकरण उपलब्ध करवाब के लेल पहिले स चइल रहल प्रयासके एकटा भाग छि । इ बदलावसभके अर्थ इ रहत कि सदस्यसभक सभ स्थान पर समान सदस्य नाम के प्रयोग करै पडत । इ अपना सभके एकटा एहन नयाँ सुविधा उपलब्ध करवाबैमे सहायक रहत जे स अहाके बढिया सम्पादन आ चर्चा करै मे सहायता मिलत आ उपकरणसभके प्रयोग हेतु बहुत रास सदस्य अनुमति उपलब्ध रहत । ई बदलाव के एक पूर्व-शर्त यी अछि कि सदस्यसभके सब नौ सौ विकिमीडिया विकि पर अद्वितीय रहे पडत ।
दुर्भाग्यवश किछु खाता सब विकिसभ पर अखन तक समान/अद्वितीय नै अछि , नै त समान नाम भेल अन्य सदस्यसभ स मिल्तो य । इ सुनिश्चित करैक लेल कि सभ विकिमीडिया सदस्य सब विकिके भविष्यमे सेहो उपयोग कर पावे, हम एहन बहुत खातसबके नामके अंतमे प्रत्ययके रूपमे "~” आ ओकर विकिके नाम जोइड देब । इ बदलावके तिथि अखन तय नै भेल या । उदाहरण: यदि कोनो सदस्य “उदाहरण” नामसे मैथिली विकिसनरीमे कार्यरत य जेकर खाताके नाम बदलल गेल, तो उ सदस्यनाम “उदाहरण~hiwiktionary” भ ज्यात ।
सब खातके रूपमे अखनो पहिलका जोका काम करत, आर अखन तक कल गेल हुनकर सब सम्पादनके श्रेय देल ज्यात । मुदा, (हुनका व्यक्तिगत रूपसे संपर्क केल ज्यात) जेकर नाम देल खाताके सँग उपयोगकर्तासब वो म प्रवेश करे, जखन नयाँ खाता नामके उपयोग कर पडत ।
खाताके नाम बदललाके बाद मात्र वैश्विक रूपसे (अर्थात एक सांगे सब विकिके लेल)संभव रहत; आर सदस्य नाम बदलवाक लेल उपकरण अलग-अलग विकिसब पर स्थानीय रूपसे कार्य नै कैर सकत । मुदा सब खाता वैश्विक रूपसे अद्वितीय होबे पडत, आ देल उपकरणके प्रशसकके उपकरणसे हटा देल ज्यात । इ परिवर्तन भेलाके बाद ओ सदस्यके खातिर संभव रहित कि उ अपन सदस्यनामके एता मेटा पर बदलवाक लेल निवेदन द सकैत थिक, यदि उ अपन सदस्यनाम बदलवाबैलेल चाहैत अछि ।
एकरो सभके देखु


text:
'हे हर, हमरहु करहु प्रतिपाल ' - भवानीबाबूक मुँह सँ निकलल एहि गीतक भावार्थ मुहल्ला के अबाल-वृद्ध प्रायः सभ के बुझल छलैक । एते तक किं नेनो-भुटको सभ बुझि जाईत छल जे भवानीबाबू आब भोजनक प्रतिक्षा कय रहलाह आछ ।
भवानीबाबू -- जिला परिषदक सेवा-निवृत बड़ा बाबू । सस्ती जमाना मे भवानीबाबू एक-एक टा रुपैया जमा कऽ कऽ शहर मे जमीन खरीद लेलनि। मुदा घर टा बनि सकलनि सेवा-निवृति के बादे । सेवा-निवृति पर भेटल सभ पाई के लगा कऽ बनलनि चारि कोठली के पक्कंा-पुख्ता मकान । जहिया मकान बनि कऽ पूरा तैयार भऽ गेलनि तहिया भवानीबाबू बाहर ठाढ़ भऽ कऽ बड़ी काल तक जोहैत रहलाह ओहि मकान के । जतबा खुशी शाहजहाँ के ताजमहल बनबा कऽ नहि भेल हेतैक; ओहि सँ कैक गुण आत्मिक खुशी भवानीबाबू के भेट रहल छलनि 'अपन' मकान के देखि कऽ । हाथक सभ पाई खतम भऽ जेबाक सेहो आई कोनो दुख नहिं बुझा रहल छलनि हुनका । दुख भेलनि तऽ बस एतबे जे कनियाँ एहि मकान के देखबा लेल नहिं रहि सकलखिन ।
चारु कोठली दुनू बेटा मे आपस मे बँटा गेल - दू टा कोठली दुनू बेटा-पुतोहू के आ दू टा पोता-पोती के लेल । पूजा , स्टोर, पाहुन-परख एहि सभ लेल घरक कमी रहिये गेल । आब भवानीबाबू कतऽ जाथु ? अंत मे दुनू बेटा-पुतोहू सर्व-सम्मति सँ निर्णय कऽ कऽ हुनका आश्रय देलकनि बालकनीक एकटा कोन मे । कनियाँ तऽ पहिनहिं स्वर्गवासी भऽ चुकल रहथिन । भवानीबाबू अपने बनाओल घर मे आन बनि बालकनी के एक कोन मे टुटलहवा चौकी पर समय काटऽ लगलाह । हद तऽ तखन भऽ गेल जखन एक दिन भवानीबाबू के पेट सेहो बँटा गेलनि एक महिना जेठका बेटाक घर सँ तऽ दोसर महिना छोटका बेटा घर सँ ।
आई भवानीबाबू बड़ी काल धरि नहा-धो कऽ बैसल गीत गबैत रहि गेलाह ---बीच-बीच मे नजरि याचक-भाव सँ दुनू भाईक भनसा घर दिस सेहो बेरा-बारी सँ जाईत रहल । गीत अंतरा धरि पहुँचि गेल । स्वर मद्धिम पड़ऽ लागल----उदास----थाकल---हारल---हे हर, हमरहु करहु प्रतिपाल़़।


text:
अङ्ग्रेजी भाषा
अङ्ग्रेजी एक पश्चिम-जर्मनीक भाषा छी। प्रारम्भमे, ई भाषा मात्र इङ्ल्यान्डमे बाजल जाएत छल, मुदा एखन ई भाषा विश्वव्यापी रूपमे बाजल जाएत अछि। बेलायत, संयुक्त राज्य अमेरिका, क्यानाडा, दक्षिण अफ्रिका, अस्ट्रेलिया, आ न्युजिल्यान्डमे मुख्य बोलीके रूपमे ई भाषाक प्रयोग कएल जाएत अछि। ई विश्वक बहुत रास स्थानमे बाजल जाएवाला भाषा छी। अङ्ग्रेजी भाषा कऽ विश्वक बहुत देशसभमे अन्तर्राष्ट्रिय भाषाक रुपमे सेहो बाजल जाएत अछि।
सम्बन्धित पृष्ठ[सम्पादन करी]
सन्दर्भ सूची[सम्पादन करी]
- ↑ "अङ्ग्रेजी विशेषण", Oxfordadvancedlearnersdictionary.com, अन्तिम पहुँच २० अप्रैल २०१३।
बाह्य जडीसभ[सम्पादन करी]
- शब्दकोश
- अङ्ग्रेजी द्विभाषी शब्दकोशसभक सङ्ग्रह
- dict.org
- अङ्ग्रेजी भाषाक शब्द, उपसर्ग आ प्रत्ययसभ (affixes) शब्दकोश
- मरियम-वेबस्टरक अनलाइन शब्दकोश
- मैक्वेरी शब्दकोश अनलाइन


text:
नवका- पुरनका लेख सर्च करु...
केंद्रीय मंत्री के खिलाफ वारंट
चुनाव आचार संहिता उल्लंघन के एकटा मामला मे केंद्रीय गृह राज्यमंत्री शकील अहमद के खिलाफ गिरफ्तारी वारंट जारी कएल गेल अछि. ई वारंट दरभंगा के एकटा कोर्ट सं जारी कएल गेल. शकील अहमद जी पर केवटी प्रखंड के खिरमा हाई स्कूल मे प्रैक्टिकल परीक्षा के दौरान सभा करि आदर्श चुनाव आचार संहिता के उल्लंघन करय के मामला अछि. एहि मामला मे चुनाव आयोग के निर्देश पर दरभंगा के जिलाधिकारी अरूण कुमार आओर पुलिस अधीक्षक पंकज दराद के ट्रांसफर आओर अनुमंडल अधिकारी रामेश्वर भगत के निलंबित करि देल गेल छल. शकीलजी के मामला मे कोर्ट सं निलंबित अनुमंडल अधिकारी रामेश्वर भगत... केवटी के बीडीओ सह सीओ रवींद्र रावत और कार्यापालक अभियंता सत्यनारायण पंडित के खिलाफ सेहो गिरफ्तारी वारंट जारी कएल गेल. 18 मार्च के एहि मामला मे केंद्रीय गृह राज्य मंत्री के संग आओर लोक के खिलाफ प्राथमिकी दर्ज कएल गेल छल. ओना बाद मे केवटी थाना के थानाध्यक्ष मो. सनाउल्लाह सभ के जमानत द देलखिन्ह.
1 टिप्पणी:


text:
शिलोङ्ग
शिलोङ (English: /ʃɪˈlɔːŋ/;[२][३] भारतक सबसँ छोट राज्य मेघालयक राजधानी आर पूर्व खासी हिल्स जिलाक मुख्यालय सेहो छी । ई सहरक द एडोब अफ क्लाउड्स सेहो कहल जाएत अछी । भारतक पूर्वोत्तरमे रहल ई सहर अपन सौन्दर्यताक कारण पर्यटकसभक लेल आकर्षणक केन्द्र रहल अछी । ई सहर पहिले भारतक राज्य असमक राजधानी छल, बाद असमक विभाजन भेला के बाद मेघालय राज्यक निर्माण भेल आर शिलोङ एतय के राजधानी बनाएल गेल ।
समुद्र सतह सँ औसत ४,९०८ फिट (१,४९६ मिटर)क उचाईमे अवस्थित ई सहरक मौसम वर्षभरी ही बसाई आर घुमाईक लेल उपयुक्त होएत अछी । ई सहरक उच्चतम विन्दु शिलोङ टाकुरा ६,४४९ फिट (१,९६६ मिटर) रहल अछी । सन् २०११ क भारतक जनगणना अनुसार शिलोङक जनसङ्ख्या १,४३,००७ रहल अछी । ई सहर भारतक सबसँ बेसी जनसङ्ख्या होए वाला सहरसभ मे ३३०अम क्रममे रहल अछी ।[४]चारु भरा घुमावदार पहाडसँ घेरल ई सहर युरोपेली देश स्कटल्यान्डक सम्झना करावैत अछी, ओही कारण एकरा भारतक पूर्वक स्कटल्यान्ड सेहो कहल जाएत अछी ।
एहो सभ देखीसंपादित करें
सन्दर्भ सामग्रीसभसंपादित करें
- ↑ "Shillong City Overwiew", अन्तिम पहुँच ११ मई २०१४।
- ↑ "Define Shillong", Dictionary.com, अन्तिम पहुँच ३१ अक्टुबर २०१३।
- ↑ "Definition of Shillong", The Free Dictionary, अन्तिम पहुँच ३१ अक्टुबर २०१३।
- ↑ http://www.census2011.co.in/city.php


text:
28 दिसम्बर -२०१४ दहेज मुक्त मिथिला मुंबई-
द्वारा आयोजित 'मिथिला महोत्सव' २८ दिसम्बर भारतक आर्थिक राजधानी मुंबई मे भव्यतापूर्वक समापन भेल। एहि कार्यक्रमक विधिवत् उद्घाटन पंडित राजेन्द्र झा तथा कृष्ण कुमार झा 'अन्वेषक' केर वेदपाठ आ स्वस्तिवाचन सँ प्रारंभ कैल गेल। तदोपरान्त रश्मि प्रिया द्वारा विद्यापतिरचित गोसाउनि गीत 'जय जय भैरवि' केर गान सँ प्रारंभ कार्यक्रम मे एक सँ बढि कय एक प्रस्तुति परसल गेल। माधव राय, मनुवा ठाकुर, ज्ञानेश्वर दुबे, सुरेशानन्द, रश्मि प्रिया, प्रीति सुमन, पूजा झा - हिनका लोकनि द्वारा एक सँ बढिकय एक दहेज पर आधारित लोकगीत, विद्यापति गीत आ मिथिला महिमागान कैल गेल। भाइ माधव राय द्वारा उगना रे मोर कतय गेलाह आ ज्ञानेश्वर दुबे केर आजु नाथ एक व्रत महासुख लागत हे आ फेर सुरेशानन्द केर हे हर हमर करहु प्रतिपाला सहित अनेकानेक शिव ओ शक्ति केर आराधना जे मिथिलाक खास विशेषता अछि तेकर प्रस्तुति सँ हर मैथिली कार्यक्रम मे स्वयं महादेव आ गौरीक संग मिथिलाक पाहुन राम आ धिया सिया सब कियो आह्लादित भेलाह। उपस्थित जनमानस केर बाते कि कैल जाय जखन स्वयं आराध्यदेव आह्लादित होइथ। कार्यक्रमक भव्यता पर विमल जी मिश्र बस एतबी कहैत छथि "जे एकर वर्णन शब्द मे संभव नहि अछि'। पंकज झा, संयोजक व दहेज मुक्त मिथिलाक राष्ट्रीय अध्यक्ष कहैत छथि "समयक पाबंदी सजा बुझाइत छल - कार्यक्रमक भव्यताक शिखर-शोभा कि कहू"। राजेश राय केर शब्द अछि "बस भाइजी, अहीं टा के कमी छल, बाकी कार्यक्रम तऽ लाजबाब भेल।
एहि अवसर पर दहेज मुक्त मिथिला अभियान लेल खास रूप सँ नवीन मिश्रा द्वारा तैयार कैल गेल एक डक्युमेन्ट्री फिल्म केर प्रदर्शन सेहो कैल गेल। दहेज समाजक केहेन कूरीति अछि, एहि कूरीतिकेँ लोक जानि-बुझि कोना प्रश्रय दय रहल अछि, एकरा सँ समाजकेँ निजात दियेबा लेल अभियानक दिशा ओ दशा केहेन अछि, एहि मे आमजनक सहभागिता कोन तरहें कैल जाय.. इत्यादि विषय पर समेटल बात राखैत एहि डक्युमेन्ट्री सँ उपस्थित सब कियो एतेक प्रभावित भेला जेकर परिणामस्वरूप उपस्थित हजारों लोकक भीड़ सँ युवाक आवाज आबय लागल जे हम सब संकल्पित छी दहेज मुक्त मिथिला लेल, माँगरूपी दहेजक प्रतिकार करबा मे हम सब एहि अभियानक संग छी। मिथिला तखनहि स्वच्छ आ सुन्दर बनत जखन स्वेच्छाचारिताक बढाबा देल जाय। एहेन सांगीतिक समागम जाहि मे वैचारिक क्रान्ति हो, यैह तऽ मूल उद्देश्य रहैक एहि भव्य कार्यक्रमक। आ अभियानक सफलता लेल जतय मुंबई केर समस्त मैथिल सितारा लोकनि उपस्थित भऽ जाइथ तऽ फेर कल्पना कैल जा सकैत छैक जे समागम कतेक महान ओ गंभीर छल। उल्लेखनीय अछि जे सब सितारा 'राजीव सिंह (गजरा), राहुल सिन्हा, फूल सिंह, मनोज झा, नविन मिश्र, डा. अभय झा, संजीव पूनम मिश्र, गौरव झा, ज्ञानेश्वर दुबे' स्वस्फूर्त दहेज मुक्त मिथिला अभियानक सफलता लेल आगाँ आबि एहि कार्यक्रम मे भाग लेलनि आ संदेश देलनि जे घर-घर एहि अभियानक संदेश केँ पहुँचाबय मे ओ सब सदिखन संग छथि। ओना तऽ एहि कार्यक्रम मे उपस्थिति बहुतो लोकक होइत मुदा उत्तर भारत मे कड़क ढंढक चलते बाहरी उपस्थिति कम भऽ सकल, धरि दिल्ली सँ विमल जी मिश्र अपन वचन केँ निर्वाह करैत एहि कार्यक्रम मे महत्त्वपूर्ण सहभागिता प्रदान केलैन, आयोजक समिति आभार सहित धन्यवाद प्रकट कयलनि एहि लेल।
कलाकार, फिल्मी सितारा, गायक, विद्वान्,समाजिकनेतृत्वकर्ता अभियानी आ खास कय आयोजक संस्थाक समस्त समर्पित युवा-शक्ति - सबहक समर्पण सँ सुव्यवस्थित एहि ऐतिहासिक विश्वस्तरीय कार्यक्रम आयोजन मे संचालक किसलय कृष्ण अपन प्रखर ओ ओजपूर्ण संचालन सँ मंच केँ एहि तरहें बान्हिकय प्रस्तुति सब करैत रहलाह जाहि मे प्रमुख अतिथि डा. बुद्धिनाथ मिश्र केँ सीधे मंच पर सम्मान कार्यक्रम मे आमंत्रित करबाक अवसर भेटल आ हुनक मुखारविन्द सँ संबोधन भेल जे 'दहेज सँ समाज प्रभावित अछि, निवारण आवश्यक'। तहिना अतिथि लोकनिक सम्मानक क्रम निरंतरता मे रखैत मंच पर सांसद गोपाल सेठी द्वारा कहल गेल जे 'दहेज सब समाजकेँ प्रभावित कय रहल अछि, तैँ एकरा समाप्त करू आ बेटा-बेटी केर समानरूप सँ शिक्षित करू'। एहि कार्यक्रमक विशिष्ट आमंत्रित अतिथि दिल्ली सँ आयल अखिल भारतीय मिथिला संघ केर अध्यक्ष श्री विजय चन्द्र झा केँ मंच सँ सम्मान करैत हुनक मुखारविन्द सँ संबोधन भेल जे 'एक समय दहेज उन्मुलन लेल बैजु बाबु संग सौराठ सँ कार्यक्रम प्रारंभ केने रही, ओकरे नवरूप दहेज मुक्त मिथिला केर कार्य प्रशंसनीय अछि'। स्थानीय विधायक प्रकाश सुर्वे सेहो मंच द्वारा सम्मानित होइत अपन उद्गार प्रकट केला जे 'दहेजक लोभी केर सामाजिक बहिष्कार कैल जाय'। संस्थाक संरक्षक पंडित धर्मानन्द झा सेहो सम्मानित भेला उपरान्त अपन संबोधन मे कहलनि जे 'हम जाहि वचन मे अपना केँ बन्हलहुँ तेकरा अपन बेटीक विवाह सँ पूरा केलहुँ, आगाँ दुइ-दुइ पुत्रधनक पिता रहैत एहि वचनकेँ निर्वाह करबाक लेल प्रतिबद्ध छी'। समयाभाव मे बहुते रास वक्ताकेँ मौका नहि भेटलनि, दयानन्द झा द्वारा सेहो संछिप्त संबोधन मे कहल गेल जे 'सामाजिक विकास लेल दहेज परित्याग करबाक जरुरत अछि'। अन्त मे एहि सुन्दर आयोजन लेल दहेज मुक्त मिथिलाक समस्त मुंबई कार्यकारिणी केँ समुचित सराहनाक संग अध्यक्ष पंकज झा द्वारा धन्यवाद ज्ञापन करैत अभियान संग निरंतर सहयोग करैत 'दहेज मुक्त मिथिला' निर्माण हेतु सबहक संग पेबाक आह्वान कैल गेल। विदित हो जे ई अभियान फेसबुक सँ शुरु होइत आइ ग्लोबल बनि गेल अछि आ हर मैथिलक संग अन्य-अन्य सहयात्रीवर्ग मे विषय प्रवेश करैत क्रान्ति-आमंत्रण भऽ रहल अछि। एहि आयोजना केँ फेसबुक सँ लाइव फेसबुकास्ट सेहो कैल गेल। कैमरा आ मैसेज द्वारा नियंत्रित समस्त कार्यक्रम केँ स्लट-वाइज फेसबुक पर प्रसारण कैल गेल जाहि मे आयोजन पक्षक धर्मेन्द्र झा, राजेश राय आ राधेश्याम खाँ चुनचुनक संग हम प्रवीण समस्त पोस्ट केँ मैनेज कय रहल छलहुँ। ई आयोजन केँ एहेन कहल जा सकैत छैक जे 'न भूतो न भविष्यति'।
बिना कोनो भेद भाव कें एहेन कार्यक्रम, पहिल बेर देखल गेल की,जाहि में मुम्बई कें सांसद विधायक आ अनेकानेक संगठन सबहक कार्यकर्ता,बुद्धिजीबी सब कें सब इक्कठा भऽ कें एक सुर में,बिना कोनो राजनीति कें, दहेज मुक्त मिथिला' अभियानक प्रशंशा केलक आ बाजल जे देश समाज कें लेल,शुरु कएल गेल "दहेज मुक्त अभियान" सब सँ उत्तम कार्य अछि । एहेऩ सुन्दर भव्य आयोजन कें परिकल्पना में श्री प्रविण नारयण चौधरी जी कें दूर दृष्टि,दिव्य विचार धारा, अमुल्य परिश्रम सर्वविदित अछि । पं.श्री धर्मन्नद जी आ पंकज जी कें कार्य दछ्ता अतुलनिय अछि । एक कृष्ण अछि तऽ दोसर अर्जुन,किनका सारथि कहि किनका महारथि कहि । एक सँ बढि कें एक,दिग्गज रथि सब कें संग,दानव रुपि दहेज कें दमन करबाक लेल,वचन आ कर्म रूपि अस्त्र -शस्त्र सँ सुसज्ति भऽ कें महायुद्ध जितबाक लेल प्रतिबद्ध । पितामह भिष्म कें सदृश शोभायमान,श्री विजय चन्द्र झा जी, मिथिलाक कुरीति कें समाप्त करबाक लेल महारथि सब कें अन्दर जोश क संचार करैत छलाह । बुद्धि नाथ मिश्र जी,एहि महाभारतक व्युह रचना भेदन पर,अपन अमोघ दृष्टांत सँ अवगत करा रहल छलाह । पं.श्री धर्मानन्द जीक आतिथ्य आ पंकज जीक सेवा भाव सँ अभिभुत छी । अद्वितय स्वभाव आ हृदयस्पर्शि बिचारधाराक गंगा बहैत पहिल बेर देखबाक सौभाग्य मिलल । धन्य हमर मिथिला,धन्य हमर मैथिल । हम किएक नहि गर्व करब । पुर्व जन्मक कोनो सतकर्मक फल थीक जे एतेक नीक कार्यक्रम में,पं.श्री धर्मानन्द जी आ पंकज जी कें संग भ्राति स्नेहक दुर्लभ खजाना मिलल जय मिथिला जय मैथिल ।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 23 मार्च 2012
गजल
हे मृगनयनी स्वर्ग-परी, अहाँ हमर आँखि कें सोझा होएब कोना ,
अहाँ नित सपना में आबि सताबि,केखनो आँखि कें सोझा नै आबै छी ,
सदिखन अहींक सपने में रहि, सपना सँ बाहर जाएब कोना ,
अच्चकें में आबि अहाँ जगाबै छी, आँखी खुजै त किछु नहि पाबए छी ,
हे कमलरुपी जे अहाँ छी, सपना सँ केखन बाहर आएब कोना ,
हम एक्केटक ध्यान लागोने छी ,मोन अछि व्याकुल छाह हसोथै छी ,
अदभुत रचना मोनक हमर ,सपना सँ बाहर लाएब कोना
- - - - - - - - - - - - वर्ण -२५ - - - - - - - - - - - - -
रूबी झा


text:
विज्ञापन, मिडिया टीभी चेनलसँ
दूर मिथिलाक पावन धरतीक एकटा गामक पोखरि भिरपर
कुटीमे रहैत बाबा । गामक नजरिमे ओ पागल मुदा हुनक नजरिमे ई दुनियाँ पागल। एक
दिन हुनकर दर्शनक सौभाग्य भेटल । समान्य देखाए बला ओहि बाबाक भीतर हमरा आलोकिक
शक्तिक अनुभूति भेल । अप्पन मोनक जिज्ञासा शांत करैक लेल हम हुनकासँ एकटा प्रश्न
पुछलहुँ, “बाबा स्वर्ग की छैक ।”
बाबा मुस्काइत, “ई तोहर
जिज्ञासा छऽ की हमर परीक्षा ?”
“क्षमा करब बाबा, ई अहाँक
परीक्षा नहि अछि । जखन तखन सभक मुँहसँ सुनैत छी फल्लाँ काज करब तँ स्वर्ग जाएब
फल्लाँ काज करब तँ नर्क जाएब मुदा हम आइ धरि नहि बुझि पेलहुँ जे स्वर्ग की अछि ।
हमरा विश्वास अछि जे अपनेक उत्तरसँ हमर मोनक जिज्ञासा अवश्य शांत होएत ।”
बाबा, “स्वर्ग नामक कोनो जगह वा
चीज नहि छैक, (किछु काल शांत रहला बाद) ई मात्र अहाँक मोनक सुखद अनुभूति अछि ।
जाहिखन अहाँ दुख आ सुखकेँ अबस्थासँ उपर भऽ जाइ छी, अर्थात दुखसँ दुखी नहि आ सुखसँ
सुखी नहि । जाहिखन अहाँ समुच्चा चर अचर अस्तित्वसँ प्रेम करए लगै छी, काम, क्रोध,
लोभ, अहंकार, घृणा आदि बिकारसँ अपनाकेँ दूर रखैमे समर्थ भए जाइ छी । डर अहाँक
भीतरसँ खत्म भऽ जाइए । सदिखन आनन्दक अबस्थामे रहैत छी..... इहे स्वर्ग अछि ।”
“कि ई सभ सम्भब छैक ।”
“सम्भब
तँ छैक मुदा बड़ कठीन । सभ बूते ई नहि भए सकै छैक । एतेक कठीन छै जे लोककेँ असम्भब
जकाँ बुझाइत छै । कियो एहिपर विश्वास करै लेल तैयार नहि अछि आ एकरा जीवनसँ फराक
मुइला बादक क्रिया बता देल गेल छैक ।”


text:
दिल्ली। 13 अक्टूबर। जवाहरलाल नेहरू यूनिवर्सिटी (JNU) कैंपस एक बेर फेर विवाद म' अछि। दशहरा केँ दिन एहिठाम रावण केँ जगह प्रधानमंत्री नरेंद्र मोदी केर पुतला जलाओल गेल। जेएनयू एनएसयूआई के कार्यकर्ता सभक दावा छैन्ह कि ओ सभ जेएनयू म' प्रधानमंत्री केँ पुतला जला क' दशहरा मनेला। पुतला ल'क' शुरू भेल विवाद म' वाइस चांसलर प्रोफेसर एम जगदीश जांच केर आदेश देलन्हि अछि।
एएनआई केर मुताबिक गृह मंत्रालय सेहो दिल्ली पुलिस सँ जेएनयू प्रकरण पर रिपोर्ट मांगने अछि। कुलपति सँ जखन पूरा मामला केर बारे म' पुछल गेलन्हि तेँ ओ कहला 'जेएनयू म' पुतला जलेबाक घटना केँ बारे म' हमरा किछ नै बुझल अछि। हम एहि मामला केर जांच क' रहल छी'
एहि पूरा मामला म' एनएसयूआई सेहो अप्पन जेएनयू विंग केर खिलाफ कार्रवाई करबाक मोन बनेना अछि। खबर अछि कि पुतला जलेबाक एहि घटना म' एनएसयूआई केँ जे भी छात्र शामिल छलाह हुनका कारण बताऊ नोटिस जारी कायल जायत। किएक जे पुतला जलेनाय एनएसयूआई केर आचार संहिता केर खिलाफ अछि।
कांग्रेस केर स्टूडेंट विंग एनएसयूआई के मेंबर्स जेएनयू म' दशहरा के दिन पीएम नरेंद्र मोदी के अलावा बीजेपी चीफ अमित शाह, बाबा रामदेव, साध्वी प्रज्ञा, योगी आदित्यनाथ, आसाराम, नाथुराम गोडसे के पुतला जलेलन्हि। स्टूडेंट्स सभ यूनिवर्सिटी के वाइस चांसलर एम जगदेश केर पुतला सेहो जलेलन्हि। पुतला दहन केर विडियो सोशल मीडिया पर वायरल भेल अछि जाहि केँ निचा देख सकैत छी।


text:
गजल@प्रभात राय भट्ट
गजलअप्पन जीनगी के अप्पने सजाएल करू
अप्पन स्वर्णिम भविष्य रचाएल करू
राह ककर तकैत छि इ व्यस्त जमाना में
अप्पन राह के कांट खुद हटाएल करू
बोझ कतेक बनल रहब माए बाप कें
कर्मशील बनी कय दुःख भगाएल करू
असफलता सं लडै ले अहाँ हिमत धरु
कर्मक्षेत्र सं मुह नुका नै पडाएल करू
हार मानु नै जीनगी सं जाधैर छै जीनगी
जीत लेल अहाँ हिमत के बढ़ाएल करू
चलल करू डगर सदिखन एसगर
ककरो सहारा कें सीढ़ी नै बनाएल करू
उलझन बहुत भेटत जीवन पथ में
पथिक बनी उलझन सोझराएल करू
हेतए कालरात्रिक अस्त नव-प्रभात संग
अमावस में आशा के दीप जराएल करू
------------वर्ण -१६------------
रचनाकार:-प्रभात राय भट्ट


text:
नवका- पुरनका लेख सर्च करु...
बिहार मे खुलत 25 टा मॉडल डिग्री कॉलेज
शिक्षा के हिसाब सं देश के सभ सं पिछड़ल 374 जिला मे मॉडल डिग्री कॉलेज खोलल जाएत. ई डिग्री कॉलेज केंद्र सरकार के मदद सं खोलल जाएत. एहि सभ जिला मे विद्यार्थी के दाखिला दर राष्ट्रीय दाखिला दर सं काफी कम अछि. सरकार के माननाय अछि जे नवका मॉडल डिग्री कॉलेज खुलला सं करीब दू लाख विद्यार्थी के हायर एजुकेशन के मौका मिलि सकैत अछि. एकटा डिग्री कॉलेज खोलय मे करीब आठ करोड़ रुपया के खर्च आएत जेहि मे सं दू करोड़ 67 लाख रुपया केंद्र सरकार देत. बाकी रुपया आओर जमीन राज्य सरकार के देबय पड़त. ओना जेहि राज्य के स्पेशल कैटिगरी मे राखल गेल अछि ओकरा केंद्र सरकार सं 4 करोड़ रुपया मदद मिलत. ई पूरा काज यूजीसी आओर शिक्षा विभाग के जरिए पूरा कएल जाएत.
बिहार के हिसाब सं देखु त राज्य मे 25 टा जिला के पहचान भेल अछि जे पिछड़ल अछि आ ओहिठाम मॉडल डिग्री कॉलेज खोलल जाएत. बिहार के ओ जिला अछि- दरभंगा... मधुबनी... सीतामढ़ी... समस्तीपुर... शिवहर... सहरसा... सुपौल... मधेपुरा... पूर्णिया... खगड़िया... कटिहार... किशनगंज... अररिया... बेगूसराय... लखीसराय... पूर्वी चम्पारण... पश्चिमी चम्पारण... औरंगाबाद... बांका... गोपालगंज... जमुई... कैमूर... नवादा... सीवान आओर वैशाली.
ओना किछ दिन पहिने बिहार के मुख्यमंत्री नीतीश कुमार सेहो घोषणा कएने छलखिन्ह जे जेहि अनुमंडल मे कोनो डिग्री कॉलेज नहि अछि ओहि ठाम डिग्री कॉलेज खोलल जाएत. ओहि हिसाब सं शिक्षा के क्षेत्र मे बिहार के लेल ई नीक कदम अछि.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
किरीम लगाउ-मुहॅ चमकाउ
।एकटा हास्य कथा।
बाबूबरही बज़ार सॅ घूमी क अबैत रही जहॉ सतघारा टपलहूॅ की मुक्तेश्वर स्थान लग बाबा भेंट भए गेलाह। हुनका देखैते मातर हम प्रणाम कहलियैन की बाबा बजलाह आबह बच्चा तोरे बाट ताकि रहल छलहूॅ जे कहिया भेंट हेबअ कतेक दिन बाद एमहर माथे एलह कहअ केमहर सॅ ख़बर नेने आबि रहल छह। हम बजलहूॅ बाबा हम त बरही हाट सॅ तीमन तरकारी किनने आबि रहल छी।
बाबा हरबड़ाईत बजलाह हौ बच्चा हमरो एगो मुहॅ चमकौआ किरीम देए ने ।हम पुछलियैन बाबा ई कहू जे मुहॅ चमकौआ किरीम केहेन होइत छैक। बाबा खिसियाअैत बजलाह कह त तोंही मीडियावला सभ प्राइम टाइम मे हल्ला कए लोक के कहैत छहक जे मरद भए के माउगीवला किरीम यदि हमरा जॅका गोर बनना है त ईमामी हैण्डसम मरदवला किरीम सिरीफ साते दिन मे दोगुना गोरापन। अहि दुआरे भेल जे हमहॅू कनि गोर-नार भए जाइत छी। हम बजलहूॅ बाबा अहॉ कथि लेल एहि किरीम सबहक फेरा मे परैत छी अहॉ त केहेन बढ़ियॉ सौंसे देह बिभूत लेप के अपने मगन मे रहैत छी। हमहूॅ तए अहिं जॅका साधुए छी हमरा लग मुहॅचमकौआ किरीम नहि अछि। ई सुनि बाबा तामसे अघोर भेल बजलाह तहॅू फूसि बजैत छह देखेत छहक मीडियावला लक तए रंग बिरंगक किरीम रहैत छैक तहूॅ मंगनी मे मदैद नहि करबह त हयिए ले 5रूपया आ लाबह मुहॅचमकौआ किरीम।
हम असमंजस मे परि गेलहॅू जे बाबा सन औधरदानी लोक के किरीमक कोन काज से कनेक फरिछा के पूछि लैति छियैन जे की भेल। हम पुछलियैन त बाबा बजलाह हौ बच्चा तोरा सभटा गप की कहियअ। बड्ड सख सॅ चारि बरिख बाद बसहा पर बैसि हम अपन सासुर हरीपुर गेल रही। गौरी दाए त बियाहे दिन सॅ हमर ठोर मुहॅं देखि रूसल छलीह। हम सोचलहॅू जे आई हुनकर सखी सहेली माने हम अपन सारि सभ सॅ हॅसी मज़ाक कए मोन मे संतोख कए लैति छी। हम अपना सारि सॅ पूछलहू कहू कुशल समाचार कि हमर सारि उपकैरि के बजलीह बुरहबा बर बड्ड अनचिनहार बुरहारी मे लगलैन किरीमक बोखार आ सभ गोटे भभा भभा के खूम हॅसैए लगलीह। हम पूछलियैन जे साफ साफ कहू ने की कहि रहल छी कि हमर दोसर सारि आर जोर सॅ हॉ हॉ के हॅसैत बजलीह अईं यौ पाहुन बुरहारी मे सासुर अएलहॅू त अकील रस्ते मे हेरा गेल की\ हम बजलहू से की त एतबाक मे हमर छोटकी सारि मुहॅ चमकबैत बजलीह देखैत छियैक हाट बज़ार मे रंग बिरंगक किरीम पाउण्डस बोरो प्लस डोभ एसनो पाउडर फेरेन लबली बिकायत छै से सब लगा के मुहॅ उजर धब धब बना लेब से नहि। एहेन कारि झोरी मुहॅ पर त घसबैहनियो ने पूछत आ हम तए एम.बी.ए केने छी। जाउ थुथून चमकौने आउ तब हॅसी मज़ाक करब।
आब तोंही कहअ जे बिना किरीम लगौनेह जान बॉचत। देखैत छहक नएका नएका छौंड़ा सभ सासुर जाइअ सॅ पहिने ब्यूटी पार्लर जा थूथून चमकबैत अछि। हौ बच्चा कि कहियअ एखुनका छौंड़ीयो सभ कम ने अछि देखैत छहक किरीम लगबैत लगबैत मुहॅ मे फाउंसरी भए जाइत छैक मुदा थुथून चमकबै दुआरे इहो मंजूर। पछिला पूर्णिमा मेला देखबाक लेल छहरे-छहरे पिपराघाट मेला गेल रही त ओतए गौरी दाए के दू चारि टा बहिना सभ भेंट भए गेलीह हम पूछलियैन जे कहू मुहॅ मे एतेक फाउंसरी केना? कि ताबैत हमर साउस केमहरो सॅ बजलीह पाहुन हिनका सभटा गप कि कहियैन ई सभ किरीम लगेबाक फल। ई छाउंड़ी सभ फिलमी हिरोईन सॅ एक्को पाई कम नहि अछि बिना ब्यूटि पार्लर जेने एकरा सभ के अनो पानि नहि नीक लगैत छैक। ई सुनि हमरो भेल जे ब्यूटी पार्लर जा कनेक थुथून चमका लैति छी। मुदा हम जे ब्यूटि पार्लर जाएब से जेबी मे एक्कोटा पाइओ नहि अछि। भागेसर पंडा के कतेको दिन कहलियैअ जे हमरो ब्यूटि पार्लर नेने चलअ से ओकरो भरि भरि दिन फूंसियाहिक पूजा-पाठ सॅ छुट्टी ने।
हम बजलहॅू त बाबा दिल्ली चलू ने ओतए त बड्ड नीक एक पर एक ब्यूटि पार्लर छै। बाबा बजलाह हौ बच्चा हम डिल्ली नहिं जाएब हौ कियो नमरो पता नहि बता दैत छैक एक सॅ एक ठग लोक सभ रस्ते पेरे भेटतह हमरा त डर होइए। त बाबा चलू ने फिलिम सिटी नोएडा ओहि ठाम फेसियल करा लेब। बाबा बजलाह नहि हौ बच्चा बुरहारी मे एहेन करम नहि करब जे कोनो न्यूज़ चैनल जाएब। तोरो मीडियावला के सेहो कोनो ठीक नहि छह बेमतलबो गप के ब्रेकींग न्यूज़ बना दैति छहक। हम एमहर ब्यूटि पार्लर आ कोन ठिक तों खटाक दिस चैनल पर चला देबहक ब्रेकींग न्यूज़ किरीम लगाउ-मुहॅ चमकाउ।
लेखक:- किशन कारीग़र
परिचय:- जन्म- 1983ई0(कलकता में) मूल नाम-कृष्ण कुमार राय‘किशन’। पिताक नाम- श्री सीतानन्द राय ‘नन्दू’ माताक नाम-श्रीमती अनुपमा देबी।मूल निवासी- ग्राम-मंगरौना भाया-अंधराठाढ़ी, जिला-मधुबनी (बिहार)। हिंदी में किशन नादान आओर मैथिली में किशन कारीग़र के नाम सॅं लिखैत छी। हिंदी आ मैथिली में लिखल नाटक आकाशवाणी सॅं प्रसारित एवं दर्जनों लघु कथा कविता राजनीतिक लेख प्रकाशित भेल अछि। वर्तमान में आकशवाणी दिल्ली में संवाददाता सह समाचार वाचक पद पर कार्यरत छी। शिक्षाः- एम. फिल(पत्रकारिता) एवं बी. एड कुरूक्षेत्र विश्वविद्यालय कुरूक्षेत्र सॅं।
गुरुवार, 17 फ़रवरी 2011
सोमवार, 14 फ़रवरी 2011
ग़ज़ल यादों में हम खो गए।
ग़ज़ल यादों में हम खो गए।
आप मुझे छोड़कर कहीं चले गए
सच्ची मुहब्बत में नादान कुछ पल रो लिए।
इठलाती.बलखाती आपकी हँसी पैग़ाम.ए.मुहब्बत बन गए
तस्वीर देखकर आपकी यादों में हम खो गए।
आपकी जुदाई में दिन कटता रहा
करता हूँ आपसे मुहब्बत सभी से मैं कहता रहा।
आपकी चाहत में न जाने हम क्या.क्या कर गए
तस्वीर देखकर आपकी यादों मे हम खो गए।।
मिलकर आपसे दिल मे हुई एक छुवन
देखकर आपको खिल गया मेरा मन।
अपने चाँद का हूँ मैं चकोर
चाँदनी रातों में करते हम दोन झिकझोर।।
सच न हुआ सपना कोई नहीं है अपना
सपनों की दुनियाँ मे हम रह गए।
आपकी यादों के सहारे ही खुश हो लिए
तस्वीर देखकर आपकी यादों में हम खो गए।।
लेखकः. किशन नादान
http://kishan-naadan.blogspot.com/
शनिवार, 5 फ़रवरी 2011
INVITATION FOR SARASWATI PUJA
We are INVIETING you for SARASWATI PUJA २०११
Organised by:- विद्यापति मैथिल युवा मंच (Regd N. 56961) Delhi- ९२
If you are interested for contribution please contact on number givenin collection recpt.please Find Invitation Card Atteched,With Best Regard :-*BASANT JHA **JHA CONSULTANCY SERVICES* Complete Corporate Solution109,Balaji Complex,Main Road Pandav Nagar,New Delhi-1100९२
Call:- ०९३१०३५०५०३ ,
०११४७३३०३०३ ,
०११२२४८३११०
E-mail- jha.basant@gmail.com
प्रस्तुतकर्ता बेनामी 0 टिप्पणियाँ
गुरुवार, 3 फ़रवरी 2011
मैथिली मे आइ स्तरीय साहित्यक घोर अभाव...
http://www.esamaad.com/regular/2011/01/7129/
अनलकांत जी कए भारतीय भाषा परिषद क युवा पुरस्कार भेटल अछि, एहि मौका पर पत्रकार विनीत उत्पल इसमाद लेल खास तौर पर हुनका स गप केलथि, प्रस्तुत अछि गपशप क किछु अंश’ – समदिया
अहाँ केँ भारतीय भाषा परिषद क युवा पुरस्कार भेटला पर सब सँ पहिने इसमाद परिवारक बधाई आ इसमाद लेल समय निकालबा लेल धन्यवाद!
प्रश्न- अनलकांत आइ गौरीनाथ से आगू आकि पाछु?
गौरीनाथ : पहिने अहूँ केँ धन्यवाद!…अनकांत आ गौरीनाथ मे हमरा कोनो द्वैध नइँ बुझाइत अछि। गौरीनाथ प्रमाण-पत्र सभ मे अछि, अनलकांत घरक आप्त नाम थिक। मैथिली मे सेहो शुरू मे मारतेरास रचना गौरीनाथक नामे छपल अछि। दुनू भाषा मे हम अपना सामर्थ्य भरि समाने सोच आ निष्ठाक संग लिखैत छी। हँ, हिन्दीक कमाइ सँ घर-गृहस्थी चलबै छी आ ओकरे कमाइ खाइत मैथिली लेल जे आ जतबे करै छी से हमर अपन हार्दिक इच्छा आ रुचिक परिणाम थिक, किनको दबाव नइँ। किनको दबाव, सराहना अथवा निंदाक परवाह हम नइँ करै छी। मैथिली भाषाक तथाकथित ”प्रेमी” कहाब’क लौल हमरा नइँ अछि। ई भाषा हमर नितांत व्यक्तिगत सुख-दुख मे अभिव्यक्तिक माध्यम रहल अछि, हमरा घर-परिवारक संगहि नेनपनक संगी आ शुरूआती जीवनक आप्त-स्वजनक भाषा थिक ई आ एहि मे अपना केँ सब सँ पहिने अभिव्यक्त करब शुरू कयने रही हम जखन कलमो-पेंसिल नइँ पकड़ने रही। तेँ मैथिली मे एक तरहक अतिरिक्त जनपक्षीय लगाव, सहजता आ सुविधा अनुभव करैत छी। बाकी हिंदी सँ सेहो कम प्रेम नइँ। साहित्यिक लेखन हम हिंदीए मे पहिने शुरू कयने रही आ सर्वाधिक अनुभव, अध्ययन, यश, नेह-प्रेम, सम्मान आ जीविकोपार्जन लेल धन हिंदीए सँ प्राप्त होइत रहल अछि।
प्रश्न- अहाँ अपना केँ कवि, कहानीकार आ उपन्यासकार मे सँ की मानैत छी?
गौरीनाथ : हमर कथा दू दर्जन सँ बेसी छपल अछि। हिंदी मे दू टा कथा-संग्रह अछि ! मैथिली मे पोथी तेना बिकाइ नइँ छै तेँ मैथिली मे कथा-संग्रह सभ प्रकाशनक बाटे तकै अछि। कविता हम नइँ लिखने छी, तँ कवि कोना कहब अहाँ? कविता सनक जे किछु हमर छपल अछि, ओ वास्तव मे हमर डायरी थिक। बेसी सँ बेसी कवितानुमा डायरी कहि सकैत छी ओकरा आ सेहो बड़ थोड़ अछि। वैचारिक आ समसामयिक लेख दुनू भाषा मे अछि, मैथिली मे किछु आलोचनात्मक लेख सेहो। उपन्यास कोनो भाषा मे छपल नइँ अछि। हँ, मैथिली मे एक टा उपन्यास पूरा कयलहुँ अछि, साल भरिक भीतर जकर छपिक’ अबैक संभावना अछि। एहना मे आओर जे मानी, कवि तँ नहिए टा छी हम। ओना हमरा नजरि मे साधारण मनुक्ख होयब सब सँ पैघ बात होइत छै।
प्रश्न- ‘हंस’ छोड़ि अपन प्रकाशन शुरू करबाक पाछु कोनो खास वजह?
गौरीनाथ : अपना सोचक अनुरूप एहन किछु नव करबाक योजना छल जे एखन क’ रहल छी। ‘‘बया’’, ‘‘अंतिका’’क संपादन आ पुस्तक प्रकाशनक जे काज एखन हम क’ रहल छी, से की अहाँ केँ लगैत अछि जे एहिना ओत’ रहितो क’ सकितहुँ?
प्रश्न- ‘‘अंतिका’’क प्रकाशन कोना शुरू भेल?
गौरीनाथ : ‘‘अंतिका’’क प्रकाशन जनवरी, 1999 मे प्रत्यक्षत: अरुण प्रकाश, सारंग कुमार, संजीव स्नेही आ नंदिनीक संग हमसभ मिलि शुरू जरूर कयने रही, मुदा एकरा पाछाँ एतबे लोक नइँ छलाह। हमरा सभ जकाँ सोचैवला मारतेरास अग्रज आ समकालीन रचनाकार मित्र छलाह जिनका लोकनि केँ ‘’अंतिका’’ सन एक टा पत्रिकाक दरकार छलनि। राज मोहन झा, कुलानंद मिश्र, धूमकेतु, उपेन्द्र दोषी, रामलोचन ठाकुर, महाप्रकाश, अग्निपुष्प, कुणाल, नरेन्द्र, विद्यानन्द झा, कृष्णमोहन झा, रमेश रंजन, रामदेव सिंह, श्रीधरम, रमण कुमार सिंह, अविनाश आदि सनक एहेन अनेक गोटे छलाह जिनका लोकनिक समस्त सहयोगक बिना एकरा ठाढ़े नइँ क’ सकैत रही। ओना एहि प्रसंग मे अनेक आन-आन ठामक अलावा ‘‘अंतिका’’क 25म अंकक संपादकीय मे हम विस्तार सँ लिखने छी। इच्छुक पाठक ओ संपादकीय पढि़ सकैत छथि। (अंतिकाक ओ संपादकीय नींचा साभार देल गेल अछि- समदिया )
प्रश्न- ‘‘अंतिका’’क नियमित प्रकाशन मे की बाधा रहल?
गौरीनाथ : शुरू मे मारते तरहक बाधा रहल छल, मुदा आब एकमात्र बाधा स्तरीय रचनाक अभाव अछि…एम्हर आबिक’ ई संकट बेसी बढ़ल जा रहल अछि। प्रश्न- बाजारवादक युग मे मैथिलीक भविष्य केहन अछि?गौरीनाथ : बाजारवादे मात्र भविष्य नइँ निर्माण करत। समग्रत: जेहन भविष्य आन-आन अधिकांश भारतीय भाषाक लगैत अछि तेहने मैथिलियोक। हमरा जनैत अष्टम अनुसूची मे मैथिलीक प्रवेश सँ मात्र एहि भाषाक दोकानदार आ ठेकेदार लोकनि लाभान्वित भेलाह अछि। सामान्य जन लेल धनसन!… हमरा बुझाइछ जे स्तरीय साहित्य-लेखनक दृष्टि सँ मैथिलीक स्थिति ह्रासोन्मुख अछि। कहि सकै छी जे ई भाषा म्यूजियम दिस, माने अपन कब्र दिस डेग उठा देलक अछि।
प्रश्न- मैथिलीक साहित्यिक दाँव-पेंच मे फँसबाक कोनो घटना?
गौरीनाथ : ई तँ भाषाक दोकानदार लोकनि कहताह। ओहि सभ लेल हमरा लग फुर्सते नइँ अछि।
प्रश्न- खगेंद्र ठाकुर संग अहाँक विवाद चर्चा मे रहल, की मामला छल?
गौरीनाथ : मोहल्ला लाइव डॉट कॉम पर हमर जवाब उपलब्ध अछि। तकरा बाद ओ लेखन सँ जवाब नइँ द’क’ लीगल नोटिस भेजलनि।…एहेन-एहेन नोटिस सँ लेखक केँ लिखै सँ थोड़े रोकल जा सकैत अछि?
प्रश्न- अहाँ पर आरोप लगैत रहल अछि जे अहाँ गैर वामपंथी विचारधारावला लेखक केँ छपबा सँ कतराइत छी?
गौरीनाथ : ई अहाँक गढ़ल आरोप अछि आ अहीं सन-सन ओहन व्यक्ति ई बात कहि सकैत अछि जे ‘अंतिका’ पढ़नहि नइँ होअय। ‘अंतिका’ मे छपल लेखकक सम्पूर्ण सूची देखि लिअ’, सत्तरि प्रतिशत सँ बेसी लेखक गैरवामपंथी छथि। हँ, हमरा स्तरीय रचना जरूर चाही आ से किन्नहुँ जनविरोधी आकि समाज केँ पाछाँ ल’ जायवला नइँ होअय। स्त्री, दलित अथवा कोनो शोषित-पीड़ित लोकक हक आ सम्मानक विरुद्ध सेहो नइँ जाइत होअय। माने हम जे रचना छपैत छी ताहि सँ उचित न्यायक पक्षधरता जरूर चाहैत छी। ‘अंतिका’क हरिमोहन झा, यात्री, किरण, राजकमल, राज मोहन झा आदि पर केन्द्रित विशेषांक सभ आयल अछि। एहि मे सँ यात्री जी केँ छोड़िक’ के वामपंथी छथि? सम्माननीय भीम भाइक कतेको आलेख आ अनुवाद ‘अंतिका’ मे छपल अछि। एहिना वरिष्ठ कथाकार मायानंद मिश्र, रामदेव झा, सोमदेव, जीवकांत, उषाकिरण खान आदि सँ ल’क’ अशोक, तारानन्द वियोगी, नारायणजी, विभूति आनंद, सुस्मिता पाठक आदि-आदि सन करीब सय सँ बेसी एहेन लेखकक रचना ‘‘अंतिका’’ मे छपल अछि जे कतहुँ सँ वामपंथी नइँ छथि। मैथिली मे कतबो गनब, दस टा सँ बेसी वामपंथी रचनाकार नइँ भेटताह। मुदा सभ केँ खटकैत छनि वामपंथी। जखन यात्रीजी धरि केँ जीवकांत जी सन वरिष्ठ लेखक ‘’मार्क्सवादक ढोलिया’’ कहैत उपहास उड़ब’ चाहैत छथि, …जखन धूमकेतु कुलानंद मिश्र, रामलोचन ठाकुर, अग्निपुष्प, कुणाल केँ स्वीकारैत अहाँक साहित्यक पैघ-पैघ झंडाबरदार लोकनि धखाइत छथि, तँ हमरासभ सन नव आ प्रशिक्षु वामपंथी केँ अहाँ लोकनि किऐ ने मुँह दूसब? अहाँ जनसंघी छी तँ बड़ नीक, अहाँ कांग्रेसी छी तँ बड़ नीक…अहाँ जे-से कोनो पार्टी वा दल मे रहैत मैथिली प्रेमी कहाबैत अकादमी सँ ल’क’ सभ तरहक संस्थान मे लोभ-लाभक पूर्ति करैत रहू… हम न्यायक पक्ष मे रहैत दलित-स्त्री-शोषित-पीड़ित लोकक हक आ सम्मानक बात करैत छी तँ हम गलत भ’ जाइत छी…मार्क्सवाद अहाँ बूझी आकि नइँ बूझी, ओकर विरोध आ ओकरा पर आक्षेप करबा मे अहाँ केँ आनंद अबैत अछि…हम तँ बस एतबे बुझैत छी अहाँक एहि प्रश्नक आशय।
प्रश्न- आजुक युग मे समीक्षाक की स्थान अछि?
गौरीनाथ : मैथिली मे रमानाथ झा आ कुलानन्द मिश्रक बाद कोनो तेहन आलोचक नइँ छथि। आइ जे किछु सार्थक आलोचना आकि समीक्षा आबि रहल अछि से सुकांत सोम, सुभाष चन्द्र यादव, तारानन्द वियोगी, विद्यानन्द झा, श्रीधरम आदि सन-सन रचनाकारे लोकनि द्वारा लिखल जाइत अछि। राज मोहन जी सेहो लिखैत रहलाह मुदा एम्हर कतेको वर्ष सँ स्वास्थ्यजन्य परेशानीक कारणें हुनक लेखने छूटल छनि।
प्रश्न- नव लेखक लेल कोनो संदेश?
गौरीनाथ : नइँ-नइँ!…हम स्वयं नव छी आ कोनो टा संदेश देब हमरा उपदेश बघारै जकाँ फालतू लगैत अछि।
प्रश्न- मैथिली भाषा मे स्त्री लेखन क भविष्य केहन लगैत अछि?
गौरीनाथ : जेहने पुरुष लेखनक भविष्य, तेहने…
प्रश्न- भविष्य क योजना?
गौरीनाथ : योजना बनाक’ जीब’वला विशिष्ट लोक होइत छथि। हमरा सन साधारण लोक जीविकोपार्जन लेल भने कोनो रूटीन पालन करैत होअय, बाकी लेखन आ जीवन सामान्य ढर्रा पर चलैत छै।
ईसमाद : एक बेर फेर अहाँ कए इसमादक संग साक्षात्कार देबा लेल धन्यवाद।
गौरीनाथ : बातचीत करबा लेल ईसमाद परिवार कें हमरा दिस सं बहुत-बहुत धन्यवाद।
गौरीनाथ जी अपन सफर पर अंतिका क 25म अंकक संपादकीय मे सविस्तार उल्लेख केने छथि, इसमाद साभार ओ संपादकीय अहां लेल एहि ठाम प्रस्तुत कए रहल अछि,
पचीस अंकक यात्रा
- अनलकान्त
मोन पड़ै अछि दिसंबर, 1998क ओ दिन जहिया दिल्लीक सीमा कात शालीमार गार्डन (गाजियाबाद)क सटले गणेशपुरीक एक टा छोट-सन किरायाक कोठली मे सपरिवार रहैत छलहुँ। ओही कोठली मे सारंग कुमार आ संजीव स्नेहीक संग हमरासभ एक टा पत्रिका निकालबाक निर्णय लेने छलहुँ। ओ दिसंबरक कोनो रवि दिन छल, मुदा संजीव स्नेही केँ ‘सांध्य महालक्ष्मी’ सँ छुट्टी नहि छल। सारंगजी ‘पब्लिक एशिया’ मे विज्ञापन-अनुवादक काज करैत कटवारिया सराय मे रहैत छलाह आ पछिला साँझ हमरा घर आयल छलाह। रविक भोर संजीव स्नेही जाबत ऑफिसक लेल विदा होइत हम आ सारंग अनेक नाम पर विचार करैत ‘अंतिका’ पर आबि क’ रुकल रही। बाकी नाम सभक लगातार मजाक-मजाक मे धज्ïजी उड़बैत आबि रहल संजीव स्नेही आ नंदिनी सेहो एहि पर एक भ’ गेल।
ओहि राति धरि, जाबत संजीव ऑफिस सँ घुरल, हम आ सारंग अंकक प्रारूप, लेखकक सूची, लेखक लोकनि केँ जायबला पत्रक प्रारूप आदि बना लेने छलहुँ। राति मे डेढ़-दू बजे धरि सब गोटे ओहि पर पुन:-पुन: चर्चा-समीक्षा-बहस करैत सब किछु तय क’ लेने छलहुँ, मुदा ‘अंतिका’ लेल दिल्लीक एक टा डाक पताक संकट छले। संगे एक टा वरिष्ठ सलाहकारक बेगरता सेहो अनुभव करै छलहुँ। कि तखने अग्रज अरुण प्रकाश जी सँ भेट करबाक विचार आयल।
अगिला भोर हम, सारंग आ संजीव—तीनू गोटे अरुण जीक घर पहुँचलहुँ। हमरासभ सब टा बात-विचार सँ हुनका अवगत करबैत अपन प्रस्ताव रखलयनि। ओ मैथिलीक स्थिति सँ अवगत छलाह आ एक टा स्तरीय पत्रिकाक बेगरता स्वयं अनुभव क’ रहल छलाह। ते ओ सहर्ष तैयार होइत संपादकीय कार्यालयक रूप मे अपन घरक पता उपयोग करबाक अनुमति सेहो देलनि आ तत्काल भाइ श्रीकांत जी केँ बजा क’ पत्रिकाक बजट बनबौलनि। पहिल अंक जनवरी-मार्च, 1999क छपाइक काज श्रीकांते जीक दौड़-भाग आ निर्देशन मे पूरा भेल छल।
एवंप्रकारें ‘अंतिका’ क पहिल अंक छपिक’ आबि गेल। ओहि अंकक संग एक टा नीक बात ईहो भेल छल जे भाइसाहेब राज मोहन जी आ सुकांत जी सेहो ओहि समय दिल्ली मे छलाह। अनेक वरेण्य रचनाकारक संगहि हिनका लोकनिक अपार सहयोग प्रवेशांकेक ओरिआओन सँ रहल। ओही बीच दिवंगत भेल बाबा यात्री पर ओहि अंक लेल सुकांत जी अपन आलेख दिल्लीए मे लिखने छलाह। भाइसाहेबक सक्रिय सहयोग सेहो ओही अंक सँ शुरू भ’ गेल छल। ओ तँ कतेको अंकक कतेको सामग्रीक संपादन, पू्रफ, संयोजन, अनुवाद आदि करैत जाहि रूपें ‘अंतिका’ केँ ठाढ़ कयलनि तकरा बिसरले नइँ जा सकैछ। तहिना एकर न्यौं मे हिंदीक वरिष्ठ कथाकार-उपन्यासकार आ ‘समयांतर’ क संपादक पंकज बिष्टक व्यापक सहयोग अविस्मरणीय अछि। सुखद आ स्मरणीय ईहो जे नई दिल्ली मे कनाट प्लेस स्थित मोहनसिंह पैलेसक इंडियन कॉफी हाउस मे 21 फरवरी 1999 केँ ‘अंतिका’ क विमोचन राज मोहन जीक हाथें भेल छल आ एहि अवसर पर जीवकांत, भीमनाथ झा, रामदेव झा, गंगेश गुंजन, रामेश्वर प्रेम, मोहन भारद्वाज, अनिल मिश्र सन मैथिलीक वरिष्ठ लोकनिक संगे हिंदीक पंकज बिष्ट, हरिनारायण समेत अनेक लोकक उपस्थिति हमरासभक लेल उत्साहवद्र्घक छल। अरुण जी सहित समस्त ‘अंतिका’ परिवार अपन कठिन संघर्षक काल (मोने अछि जे ओहि दिन हमरा तीनूक जेब खाली छल)मे समस्त ऊर्जा आ भावनाक संग ओहि ठाम जेना उत्साह सँ एकजुट भेल रही सेहो अविस्मरणीय अछि।
000000
तकरा बाद सोलह टा अंक लगातार चारि वर्ष धरि अनेकानेक विघ्न-बाधा, वाद-विवाद, विरोध-सहयोगक बीच समय सँ आयल आ पत्रिका लगातार विकास-पथ पर अग्रसर रहल। एहि बीच दू-एक टा दु:खद-सन प्रसंग सेहो जुड़ल। दोसर अंक अबैत-अबैत अरुण प्रकाश जी अपन नाम वापस ल’ लेलनि आ डाक लेल दोसर पता ताक’ कहलनि। ओना रजिस्टर्ड कार्यालय एखनो अरुणे जीक घर अछि आ हुनक लगाव सेहो ‘अंतिका’ संग अछिए। जे से… तखन हम ‘हंस’ संपादक राजेन्द्र यादव सँ निवेदन क’ डाक-संपर्क लेल अक्षर प्रकाशन, दरियागंज केर पता तँ ल’ लेलहुँ, मुदा एहि शर्तक संग जे ‘एहि पता पर व्यक्तिगत-संपर्क संभव नहि’। ई फराक जे परिचित लोक जे पहिने अबै छलाह, बादो मे अबैते रहलाह। एहि लेल राजेन्द्र जीक आभारी छी।
ओहि समय धरि सारंग कुमार आ संजीव स्नेही मात्र नइँ, कनेके बाद मे जुड़ल साथी श्रीधरम आ रमण कुमार सिंह—चारू अविवाहित छलाह आ चाकरीक अलावा अधिकाधिक समय ‘अंतिका’ केँ दैत छलाह। तखन पैकेट बनाव’, डिस्पैच कर’, रचना मँगाव’, संपादन कर’ सँ ल’ क’ सदस्यता अभियान हो आकि किछु लिखब-पढ़ब—सब किछु सामूहिक आ एक टा मिशनक अंग जेना छल। मुदा कालक्रमें सभक अपन-अपन घर-परिवार, बाल-बच्ïचा आ मारते रास पारिवारिक ओलझोल बढ़ैत गेलनि। जीवन मे ई सब आवश्यक थिक, मुदा महानगरी जीवन आ बाजारक दबाव एकरा पहिने जकाँ सहज-स्वाभाविक कहाँ रह’ देलकै! एकरा नियतिवाद सँ जोडि़क’ देखयौ वा आन कोनो रूप मे, एहि नगरीक यैह व्यवहार! जे से…समयक दबाव मे सारंग आ संजीव शुरूक तीन सालक बाद ‘अंतिका’ केँ समय देब’ मे असमर्थ भ’ गेलाह, मुदा भावनात्मक स्तर पर आ एक रचनाकार-मित्रक रूप मे दुनू एखनो ‘अंतिका’ क संग छथि आ आगूओ रहताह। ‘अंतिका’ क न्यौंक हरेक पजेबा मे हिनका लोकनिक पसेनाक अंश अछि। श्रीधरम, रमण कुमार सिंह आ अविनाश अनेक व्यस्तताक कारणें ‘अंतिका’ लेल कम समय निकालबाक दु:ख भनहि रखैत होथि, मुदा ई लोकनि जे समय द’ रहल छथि से हिनका लोकनिक हिस्साक लड़ाइ आ प्रतिबद्घता सँ जुड़ल अछि। ई टीम-भावना आ सहयोग ‘अंतिका’ केँ शक्ति आ ऊर्जा दैत अछि।
एहि यात्रा मे तेसर धक्का लागल छल 2002क अंत मे हमर बीमार पड़लाक बाद। डेंगूक चपेट सँ बचि गेलाक बादो कर्ज आ ओहि सँ जुड़ल अनेक परेशानी तेना असमर्थ बना देलक जे 2003क मध्य सँ 2006क आरंभ धरि मात्र तीन टा संयुक्तांक आबि सकल। अंतत: 2006क अक्टूबरक बाद ‘हंस’ क चाकरी त्यागि ‘अंतिका’ लेल पूर्णकालिक होयबाक निर्णय कयल। मुदा संकट ई छल जे मात्र एक त्रैमासिक पत्रिकाक बल पर, सेहो मैथिलीक, बड़ आश्वस्त नइँ भ’ सकै छलहुँ। क्रूर महानगरीक व्यवहार, बाल-बच्ïचा, घर-परिवार आ बाजारक दबाव हमरो पर छल। तेँ हिंदी मे ‘बया’ (छमाही) आ संयुक्त रूपें हिंदी-मैथिली केँ समर्पित ‘अंतिका प्रकाशन’ सेहो शुरू कर’ पड़ल। आब तँ पंद्रह सँ बेसी किताबो अपने लोकनिक बीच आबि गेल अछि। वास्तव मे ‘अंतिका’ क जे पछिला अनुभव छल ताहि मे आर्थिक स्तर पर जे कोनो पैघ मदति छल से हिंदिएक रचनाकार लोकनि सँ भेटैत रहल छल। एतबे नइँ प्राय: एकाध अपवाद छोडि़ जे किछु विज्ञापन भेटल सेहो हिंदिए सँ हमर लेखकीय संबंध आ पहिचानक कारणें। पैंचो-उधारक आधार वैह छल। अनेक बेर पंकज बिष्ट, असगर वजाहत, महेश दर्पण आदि सँ पैंच ल’ क’ पत्रिकाक काज चलाओल। संपूर्ण मिथिला सँ आइ धरि विज्ञापन शून्य रहल। पूरा बिहारेक प्राय: सैह हाल। ओना पेट भरबाक लेल हमर निर्भरता सदति हिंदिए पर रहल आ ताहू मे पछिला पंद्रह बरख सँ प्रवासी होयबाक पीड़ा भोगैते सब लड़ाइ लड़लहुँ अछि। हिंदी मे लेखन आ संपादन दुनूक माध्यमें धन मात्र नइँ, जतबा स्नेह भेटल अछि से हमरा लेल पैघ संबल थिक। एकर उनटा मैथिलीक विभिन्न महंथानक कुत्सित दंद-फंदक कारणें ततेक अनावश्यक परेशानी आ असहयोग झेलैत रहल छी जे चोट सहबाक आदति नइँ रहैत तँ कहिया ने ‘अंतिका’ बन्न क’ देने रहितहुँ। मुदा एक तँ मातृभाषा प्रेम, दोसर किछु सहृदय रचनाकार आ ढेर रास एहेन पाठक लोकनि जे ‘अंतिका’ सँ मैथिली पढ़ब शुरूए कयलनि—हिनका लोकनिक अगाध प्रेम हमरा अंत काल धरि ‘अंतिका’ निकालैत रहबाक लेल पर्याप्ïत ऊर्जा आ शक्ति दैत अछि।
एम्हर पछिला डेढ़-पौने दू बरख सँ नव साज-सज्ïजा आ रंगीन आवरण मे अयलाक बाद ‘अंतिका’ जेना फेर नियमित अपने धरि पहुँचैत रहल अछि, आगूओ पहुँचैते रहत से विश्वास राखि सकै छी। आब हमरासभक टीम आर पैघ आ मजगूत भेल अछि तँ अपने लोकनिक विश्वास आ स्नेहेक संबल पर। वरिष्ठ चित्रकार आ कथाकार-उपन्यासकार अशोक भौमिकक कला-संपादक रूप मे सौजन्य-सहयोग हमरासभक लेल गौरवक बात थिक। आब तँ दुनू पत्रिका आ प्रकाशनक संयुक्त उद्यम सँ दीपक, सरिता सन-सन नव लोकक जुड़ाव सेहो बढि़ रहल अछि। ईहो संतोषेक गप्प जे जेना-तेना आब प्रकाशन आ पत्रिका केँ एक टा अप्पन स्थायी-सन (स्थायी किछु होइ छै?) पता सेहो भ’ गेल छै।
00000
‘अंतिका’ क पचीस अंकक ई यात्रा मैथिली साहित्यक लेल केहन रहल आ मैथिली पत्रकारिताक इतिहास मे एकर कोनो सार्थकता सिद्घ होइ छै आकि नइँ, से विद्वान लोकनि जानथि—ई हमरासभक चिंता आ ‘बुद्घि’ सँ बाहरक बात थिक। हमरासभ केँ कोनो प्रमाण-पत्र आकि तगमा नइँ चाही किनको सँ। पाठके हमर देवता छथि आ सामान्य जनताक नजरि मे ठीक रहबे हमरसभक प्रतिबद्घताक पहिचान। जँ जन-सरोकार सँ जुड़ल उदार दृष्टि नइँ रहल तँ कथी लेल साहित्य आ कथी लेल पत्रकारिता?
पचीस अंकक एहि यात्रा मे हमरासभक ई उपलब्धि रहल जे सय सँ बेसी एहेन नियमित पाठक बनलाह जे पहिने मैथिली मे छपल कोनो पत्रिका आकि किताब नइँ पढऩे छलथि। एक दर्जन सँ बेसी रचनाकार मैथिली मे अपन लेखनक आरंभ ‘अंतिके’ सँ शुरू कयलनि। निन्दा-प्रशंसा-पूर्वाग्रह आकि संबंध-आधारित चर्चा सँ हँटि सम्यक आलोचना-समीक्षाक जे परिपाटी ‘अंतिका’ सँ शुरू भेल, तकरे फल थिक जे मैथिलियो मे लोक आब अपन आलोचना सुनबा-सहबाक साहस कर’ लागल छथि। साहित्येतर वैचारिक लेखन, अनुवाद, स्तंभ-लेखन आदि केँ जगह दैतो कथा-कविता-आलोचनाक संग नाटक केँ पर्याप्ïत जगह पहिल बेर ‘अंतिके’ मे भेटल अछि। एहिना उपन्यास आ महत्त्वपूर्ण रचनाकार पर संग्रहणीय विशेषांकक व्यवस्था आ सुरुचिपूर्ण प्रस्तुति। एकरे परिणाम थिक जे आइ एहि पत्रिकाक जे सर्वाधिक पाठक छथि से स्वत: प्रेरित पाठक छथि। बरजोरी बनायल पाठक नइँ। आजीवन सदस्य हो आकि सामान्य सदस्य—बेसी गोटे (प्राय: 95 प्रतिशत) अपरिचित छथि आ हुनका सभ सँ आइ धरि व्यक्तिगत भेंट-घाट धरि नइँ—हमरा-हुनका बीच संवादक पुल थिक एक मात्र ‘अंतिका’।
‘अंतिका’ मे एखन धरि जे छपल अछि पछिला 24अंक मे तकर विस्तृत अनुक्रमणिका अनेक अध्येता आ शोधार्थीक आग्रह पर एहि अंक मे प्रकाशित कयल जा रहल अछि। एकरा देखि अपने स्वयं ‘अंतिका’ क एखन धरिक काजक मूल्यांकन क’ सकैत छी।
0000
बीसम शताब्दीक महान काव्य-यात्री आ मैथिलीक शिखर वैद्यनाथ मिश्र ‘यात्री’क यात्रा-विरामक संगे शुरू भेल ‘अंतिका’ क एहि यात्रा मे अभिन्न रूपें जुड़ल अनेक रचनाकार हमरासभ सँ बिछुडि़ गेलाह, हुनका लोकनिक कमी आइ बड़ खटकि रहल अछि। खासक’ कुलानंद मिश्र, धूमकेतु, उपेन्द्र दोषी सन ‘अंतिका’ क वरिष्ठ शुभचिंतक रचनाकार जिनका लोकनिक बहुत रास स्वप्न आ कामना एहि पत्रिका सँ जुड़ल छल।
एखन धरि सभ पीढ़ीक सर्वाधिक लेखकक अपार सहयोग जेना ‘अंतिका’ केँ भेटल अछि, तकरा प्रति आभार शब्द बड़ छोट बुझाइत अछि। अनेक रचनाकार मित्र आ अनेक व्यक्तिक स्तर पर अनचिन्हार रहितो सोच-विचारक स्तर पर परिचित साथी-सहयोगी जे लगातार ‘अंतिका’ पढ़ैत, दोसरो केँ पढ़बैत, नि:स्वार्थ विक्रय-सहयोग दैत बिना तगेदाक पूरा पाइ पठबैत रहलाह—हुनका लोकनिक सहयोगक प्रति हम कोन शब्द मे आभार व्यक्त करब? ई तँ हुनके लोकनिक पत्रिका थिक।
एत’ मोन पड़ै छथि छोट-पैघ समस्त एहेन लोक जे कोनो ने कोनो रूप मे ‘अंतिका’ केँ सहयोग देलनि अछि। चाहे तकनीकी सहयोगी होथि आकि एजेन्सीक लोक आकि विज्ञापनदाता लोकनि।
लेबल: किशन कारीगर, गौरीनाथ, भारतीय भाषा परिषद, विनीत उत्पल
बुधवार, 2 फ़रवरी 2011
dam digar- kishan karigar
दाम-दिगर
(एकटा हास्य कथा)
टूनटून राम टनटनाईत बाजल कहू त एहनो कहूॅं दाम दिगर भेलैयए जे दोसर पक्ष वला के तऽ दामे सुनि केॅं चक्करघूमी लागि जाइत छैक। हे बाबा बैजनाथ अहिं कनि नीक मति दियौअ एहेन दाम-दिगर केनिहार सभ केॅं। एतबाक सुनितैह बमकेसर झा बमकैत बजलाह आईं रौ टूनटूनमा हम अपना बेटाक दाम-दिगर कए रहल छी तऽ एहि मे तोहर अत्मा किएक खहरि रहल छौ। ताबैत फेर सॅं टूनटून राम जोर सॅं बाजल अहिं कहू ने अत्मा केना नहि खहरत हम जे अपना बेटा बच्चा राम के संस्कृत सॅं इंटर मे नाम लिखबैत रही तऽ अहॉ कतेक उछन्नर केने रही। मुदा तइयो ओ नीक नम्बर सॅं पास केलक आब हम ओकरा फूलदेवी कॉलेज अंधराठाढ़ी मे संस्कृत सॅं बी.ए मे नाम लिखा देलियैअ। ई सुनि बमकेसर झा तामसे अघोर भ बमकैत बजलाह रौ टूनटूनमा तू साफ साफ कहि दे ने जे हमरा बेटाक दाम-दिगर मे बिना कोनो भंगठी लगौनेह तों नहि मानबेए।
दूनू गोटे मे एतबाक कहाकही होइते रहै की पिपराघाट सॅं पैरे-पैरे धरफराएल हम अप्पन गाम मंगरौना चलि अबैत रहि। दरभंगा सॅं बड़ी लाइनक टेन पकरि राजनगर उतरल रही। ओतए सॅ बस पकरि कहूना कऽ पिपराघाट अएलहूॅं मुदा ओतए रिक्शावला नहि भेटल तही द्वारे पैरे-पैरे गाम जाइत रही। मुदा जहॉ गनौली गाछी लक अएलहूॅं तऽ टूनटून आ बमकेसर के कहा-कही हैत देखलियैअ उत्सुकता भेल जे दाम-दिगर कोन चिड़ैक नाम छियैक से बूझिए लियैए। मोन भेल जे एखने टूनटून सॅं पूछि लैत छियैक जे कथिक दाम-दिगरक फरिछौट मे अहॉ दूनू गोटे ओझराएल छी मुदा बमकेसर झाक बमकी आ टूनटून के टनटनी देखि तऽ हमर अकिले हेरा गेल आओर हिम्मत जवाब दए देलक। सोचलहूूॅं जे गाम पर जाइत छी तो ओतए ठक्कन सॅं एहि प्रसंग मे सभटा गप-शप भए जायत।
गाम पर आबि केॅं सभ सॅं प्रणाम-पाति भेल तेकरा बाद नहा सोना के हम ठक्कन के भॉज मे भगवति स्थान दिस बिदा भेलहॅू। मुदा कियो कहलक जे ठक्कन त सतबिगही पोखरि दिसि भेटत। हुनकर नामे टा ठक्कन रहैन मुदा ओ बड्ड मातृभाषानुरागी रहैथ कहियो गाम जाइ त हुनके सॅं मैथिली मे भरि मोन गप-नाद करी। भिंसुरका पहर रहै हम बान्हे बान्हे गामक हाई स्कूल दिस बिदा भूलहॅू जे कहीं रस्ते मे भेंट भऽ जाइथ। मुदा ठक्कन महराज कतहू नहि भेटलाह त बाधहे बाधहे सतबिगही पोखरि लक अएलहूॅं दूरे सॅं देखलियै जे ठक्कन आ परमानन दूनू गोटे गप करैत चलि अबैत रहैए अवाज़ हम साफ साफ सुनैत। ठक्कन बाजल आईं हौ भैया इ कह तऽ अमीनो सहेब के जे ने से रहैत छन्हि। कहू तऽ ततेक दाम दिगर कहैत छथहिन जे घटक के घटघटी आ घूमरी धए लैत छैक। बेसी दाम भेटबाक लोभ मे पारामेडिकल वला लड़का के एम.बी.बी.एस कहि रहल छथहिन कहअ ई अन्याय नहि तऽ आर की थीक परमानन खैनी चुना के पट पट बाजल रौ ठक्कना तोरो तऽ गजबे हाल छौ अमीन सहेब अपना बेटाक दाम दिगर कए रहल छथि तई सॅं तोरा। ताबैत ठक्कन बाजल हमरा तऽ किछू नहि तोहिं कहअ ने अपना चैनो उरल पर 2लाख रूपैया गना लेलहक आ हमर मोल जोल करबा काल मे तोरा दिल्ली कमाई सॅं फुरसत नहिं रहअ। हौ भैया तेहेन ठकान ठकेलहूॅं से की कहियअ हम विपैत मे रही आ तूं अमीन सहेबक चमचागीरि मे लागल रहअ।
परमानन बाजल आसते बाज रौ ठक्कन जॅं कही अमीन सहेबक बेटाक दाम दिगर भंगठलै त कोनो ठीक नहि ओ हमरा जमीनक दू चारि ज़रीब हेरा-फेरी कए देताह आ तोरो चारि सटकन द देथहून। ठक्कन बाजल हम कोन हुनकर तील धारने छियैन तू धारने छहक तऽ तोरा डर होइत छह हम त नहि मानबैन सोहाइ लाठी हमहू बजाइरे देबैन की। दूनू गोटे एतबाक गप मे ओझराएल रहैए मुदा परमानन हमरा दूरे सॅं अबैत देखलक तऽ बाजल रौ ठक्कन रस्ता पेरा चूपे चाप बाज ने देखैत नहि छिहि जे मीडियावला सेहो एखने धरफराएल अछि तू तेहेन भंगठी वला गप बाजि देल्हि से डरे झारा सेहो सटैक गेल। ताबैत हम लग मे पहुॅंचि क दूनू गोटे केॅं प्रणाम कहलियैन। हमरा देखि ठक्कन अकचकाईत बाजल किशन जी कहू समाचार की आई भोला रामक रिक्शा नहि भेटल जे पैरे पैरे आबि रहल छी। हम बजलहूॅं सेहेए बुझियौ मुदा ई कहू जे अहॉ सभ कथिक दाम-दिगर के फरिछौट मे लागल छलहॅू एतबाक मे परमानन बजलाह जाउ एखन हम सभ पोखरि दिस सॅ आबि रहल छी जॅं बेसी बुझबाक हुएअ त सॉंझ खिन ठीक पॉच बजे अमीन सहेबक दरबज्जा पर चलि आएब।
ठीक समय पर 5बजे हम अमीन सहेबक दरबज्जा दिस बिदा भेलहूॅं। ओतए लोक सभ घूड़ तपैत गप नाद करैत टूनटून सेहो ओतए बैसल। ओ पूछलक कहू अमीन सहेब मोन माफिक दाम भेटल की अहॉं पछुआएले छी एतबाक मे परमानन फनकैत बाजल हौ टूनटून भैया बमकेसर संगे पटरी खेलकअ तऽ आब एहि ठाम दाम दिगर भंगठबैक फेर मे आएल छह की नहि रौ परमानन तो तऽ दोसरे गप बूझि गेलही। ताबैत चौक दिसि सॅ धनसेठ धरफराइल आइल आ बाजल यौ अमीन बाबा हमरो दाम-दिगर करा दियअ ने। ई सुनि अकचकाइत घूरन अमीन ठोर पट पटबैत खिसिआयैत बजलाह मर बहिं तूं के हरबराएल छैं रौ हमरा त अपने बेटाक दाम दिगर भंगठि रहल अछि आ तू हरबरी बियाह कनपटी सेनुर करैए मे लागल छैं। ओ बाजल बाबा हम छी धनसेठ आईए पूनासॅ गाम आबि रहल छी। मर बहिं मूरूब चपाट तोरा कहने रहिय ैजे संस्कृत सॅं मध्यमा कए ले तऽ से नहि केलही। कह तऽ ठक्कना सी.एम साइंस कॉलेज सॅं इंटर केने अछि ओकरा कियो पूछनाहर नहि भेटलै तोरा के पुछतहू रौA
सेठ महासेठ आ धनसेठ खूम गरीबक धीया पूता तहि द्वारे नान्हिटा मे परदेश कमाई लेल चलि गेल रहैए। तीनू भाई मे सभ सॅं छोट धनसेठ कनी पढलो रहैए ओ कनी साहस कए बाजल यौ बाबा हम पूणे मे ओपन सॅ मैटीक पास कए केॅं आब इंटर मे नाम लिखा लेलहूॅं। ई सुनि अमीन सहेबक दिमाग गरम भए गेलैन ओ बजलाह रौ परमानन ई ओपेन-फोपेन की होइत छैक रौ आई तऽ धनसेठो नहिए मानत। ताबैत ठक्कन बाजल कक्का पत्राचार कोर्स के ओपेन कहल जाइत छैक अहूॅं नाम लिखा लियअ ने ई सुनि सभ गोटे भभा भभा हॅसए लागल मुदा अमीन सहेब तामसे अघोर भेल तमसा के बजलाह रौ उकपाति सभ हम देह जरि रहल अछि आओर तू सभ हॅसी ठीठोला मे लागल छैंह। टूनटून बाजल कक्का हम तऽ कहैत छी जे दाम दिगरक परथे हटा दिअउ ने नहि दाम दिगर हेतै ने एतेक सोचबाक काज। ताबैत केम्हरो सॅं बमकेसर झा घूमैत-घूमैत अमीन सहेब एहि ठाम पहुॅचलाह। ओही ठाम टूनटून के देखि बमकैत बजलाह बुझलहॅू की अमीन सहेब टूनटूनमा द्वारे अकक्ष भेल छी। ई सुनि ठक्कन बाजल अपने करतबे ने अकक्ष छी अहॉ कम्पाउण्डर बेटा के प्रैक्टीसनर डागडर कहि लोक के ठकि रहल छियैक तहि द्वारे त घटक सभ घूमी रहल छथि तए एहि मे टूनटून भैयाक कोन दोख।
अमीन सहेब पानक पीक फेकी बजलाह मर तोरी केॅं रौ ठक्कना आबो सुखचेन सॅं गप सुनअ दे ने की भेल औ बमकेसर बाबू अमीन सहेब ईशारा क बजलाह। बमकेसर टूनटून सॅं भेल कहा-कही कहलखिन अमीनो सहेब अपन दुःखरा सुनौलनि। सभटा गप सुनि टूनटून बाजल दाम दिगरक चलेन मे ग़रीब लोक मारल जा रहल अछि ओ कतए सॅ लड़कवला सभ के एतेक फरमाइसी पुराउअत। बेटीक बियाह त सभ गोटेक छैन्हि हमरो अहॅू के समाजक सभ लोक केॅं अहिं दूनू गोटे निसाफ कहू। बमकेसर बजलाह तू ई त सोलहो आना सच्च गप बजलेह। कि औ अमीन सहेब अहॉक की बिचार। अमीन सहेब बजलाह टूनटून ठीके कहि रहल अछि हमरो इहए बिचार जे लेब देब के प्रथा हटा देल जाए तऽ अति उत्तम। जेकरा जे जुड़तै से देतै मुदा कोनो तरहक फरमाईस केनाइ उचित नहि।
हम ई सभटा गप बान्हे पर सॅ ठाढ़ भेल सुनैत रही लग मे जाके सभ गोटे के प्रणाम कहैत ठक्कन सॅं पूछलहॅू दाम-दिगर की होइत छैक कनि अॅहि बुझहा दियअ ने। एतबाक मे टूनटून मुस्की मारैत बाजल कहू तऽ इहो मीडियावला भ केॅं अनहराएल लोक जेॅका बजैत छैथि अमीन सहेब कनी अहीं बुझहा दियौन हिनका। की सभ गोटे ठहक्का मारि हॅसैए लगलाह। अमीन सहेब हॉ हॉ क खीखीआयैत हॅसैत बजलाह बच्चा एखन अहॉ कॉच कुमार छी तानि ने जहिया अपने बिकायब त अहॅू बुझिए जेबै जे केकरा कहैत छैक दाम-दिगर।
लेखक:- किशन कारीग़र
परिचय:- जन्म- 1983ई0(कलकता में) मूल नाम-कृष्ण कुमार राय ‘किशन’। पिताक नाम- श्री सीतानन्द राय ‘नन्दू’ माताक नाम-श्रीमती अनुपमा देबी।
मूल निवासी- ग्राम-मंगरौना भाया-अंधराठाढ़ी, जिला-मधुबनी (बिहार)। हिंदी में किशन नादान आओर मैथिली में किशन कारीग़र के नाम सॅं लिखैत छी। हिंदी आ मैथिली में लिखल नाटक आकाशवाणी सॅं प्रसारित एवं दर्जनों लघु कथा कविता राजनीतिक लेख प्रकाशित भेल अछि। वर्तमान में आकशवाणी दिल्ली में संवाददाता सह समाचार वाचक पद पर कार्यरत छी। शिक्षाः- एम. फिल(पत्रकारिता) एवं बी. एड कुरूक्षेत्र विश्वविद्यालय कुरूक्षेत्र सॅं।
(एकटा हास्य कथा)
टूनटून राम टनटनाईत बाजल कहू त एहनो कहूॅं दाम दिगर भेलैयए जे दोसर पक्ष वला के तऽ दामे सुनि केॅं चक्करघूमी लागि जाइत छैक। हे बाबा बैजनाथ अहिं कनि नीक मति दियौअ एहेन दाम-दिगर केनिहार सभ केॅं। एतबाक सुनितैह बमकेसर झा बमकैत बजलाह आईं रौ टूनटूनमा हम अपना बेटाक दाम-दिगर कए रहल छी तऽ एहि मे तोहर अत्मा किएक खहरि रहल छौ। ताबैत फेर सॅं टूनटून राम जोर सॅं बाजल अहिं कहू ने अत्मा केना नहि खहरत हम जे अपना बेटा बच्चा राम के संस्कृत सॅं इंटर मे नाम लिखबैत रही तऽ अहॉ कतेक उछन्नर केने रही। मुदा तइयो ओ नीक नम्बर सॅं पास केलक आब हम ओकरा फूलदेवी कॉलेज अंधराठाढ़ी मे संस्कृत सॅं बी.ए मे नाम लिखा देलियैअ। ई सुनि बमकेसर झा तामसे अघोर भ बमकैत बजलाह रौ टूनटूनमा तू साफ साफ कहि दे ने जे हमरा बेटाक दाम-दिगर मे बिना कोनो भंगठी लगौनेह तों नहि मानबेए।
दूनू गोटे मे एतबाक कहाकही होइते रहै की पिपराघाट सॅं पैरे-पैरे धरफराएल हम अप्पन गाम मंगरौना चलि अबैत रहि। दरभंगा सॅं बड़ी लाइनक टेन पकरि राजनगर उतरल रही। ओतए सॅ बस पकरि कहूना कऽ पिपराघाट अएलहूॅं मुदा ओतए रिक्शावला नहि भेटल तही द्वारे पैरे-पैरे गाम जाइत रही। मुदा जहॉ गनौली गाछी लक अएलहूॅं तऽ टूनटून आ बमकेसर के कहा-कही हैत देखलियैअ उत्सुकता भेल जे दाम-दिगर कोन चिड़ैक नाम छियैक से बूझिए लियैए। मोन भेल जे एखने टूनटून सॅं पूछि लैत छियैक जे कथिक दाम-दिगरक फरिछौट मे अहॉ दूनू गोटे ओझराएल छी मुदा बमकेसर झाक बमकी आ टूनटून के टनटनी देखि तऽ हमर अकिले हेरा गेल आओर हिम्मत जवाब दए देलक। सोचलहूूॅं जे गाम पर जाइत छी तो ओतए ठक्कन सॅं एहि प्रसंग मे सभटा गप-शप भए जायत।
गाम पर आबि केॅं सभ सॅं प्रणाम-पाति भेल तेकरा बाद नहा सोना के हम ठक्कन के भॉज मे भगवति स्थान दिस बिदा भेलहॅू। मुदा कियो कहलक जे ठक्कन त सतबिगही पोखरि दिसि भेटत। हुनकर नामे टा ठक्कन रहैन मुदा ओ बड्ड मातृभाषानुरागी रहैथ कहियो गाम जाइ त हुनके सॅं मैथिली मे भरि मोन गप-नाद करी। भिंसुरका पहर रहै हम बान्हे बान्हे गामक हाई स्कूल दिस बिदा भूलहॅू जे कहीं रस्ते मे भेंट भऽ जाइथ। मुदा ठक्कन महराज कतहू नहि भेटलाह त बाधहे बाधहे सतबिगही पोखरि लक अएलहूॅं दूरे सॅं देखलियै जे ठक्कन आ परमानन दूनू गोटे गप करैत चलि अबैत रहैए अवाज़ हम साफ साफ सुनैत। ठक्कन बाजल आईं हौ भैया इ कह तऽ अमीनो सहेब के जे ने से रहैत छन्हि। कहू तऽ ततेक दाम दिगर कहैत छथहिन जे घटक के घटघटी आ घूमरी धए लैत छैक। बेसी दाम भेटबाक लोभ मे पारामेडिकल वला लड़का के एम.बी.बी.एस कहि रहल छथहिन कहअ ई अन्याय नहि तऽ आर की थीक परमानन खैनी चुना के पट पट बाजल रौ ठक्कना तोरो तऽ गजबे हाल छौ अमीन सहेब अपना बेटाक दाम दिगर कए रहल छथि तई सॅं तोरा। ताबैत ठक्कन बाजल हमरा तऽ किछू नहि तोहिं कहअ ने अपना चैनो उरल पर 2लाख रूपैया गना लेलहक आ हमर मोल जोल करबा काल मे तोरा दिल्ली कमाई सॅं फुरसत नहिं रहअ। हौ भैया तेहेन ठकान ठकेलहूॅं से की कहियअ हम विपैत मे रही आ तूं अमीन सहेबक चमचागीरि मे लागल रहअ।
परमानन बाजल आसते बाज रौ ठक्कन जॅं कही अमीन सहेबक बेटाक दाम दिगर भंगठलै त कोनो ठीक नहि ओ हमरा जमीनक दू चारि ज़रीब हेरा-फेरी कए देताह आ तोरो चारि सटकन द देथहून। ठक्कन बाजल हम कोन हुनकर तील धारने छियैन तू धारने छहक तऽ तोरा डर होइत छह हम त नहि मानबैन सोहाइ लाठी हमहू बजाइरे देबैन की। दूनू गोटे एतबाक गप मे ओझराएल रहैए मुदा परमानन हमरा दूरे सॅं अबैत देखलक तऽ बाजल रौ ठक्कन रस्ता पेरा चूपे चाप बाज ने देखैत नहि छिहि जे मीडियावला सेहो एखने धरफराएल अछि तू तेहेन भंगठी वला गप बाजि देल्हि से डरे झारा सेहो सटैक गेल। ताबैत हम लग मे पहुॅंचि क दूनू गोटे केॅं प्रणाम कहलियैन। हमरा देखि ठक्कन अकचकाईत बाजल किशन जी कहू समाचार की आई भोला रामक रिक्शा नहि भेटल जे पैरे पैरे आबि रहल छी। हम बजलहूॅं सेहेए बुझियौ मुदा ई कहू जे अहॉ सभ कथिक दाम-दिगर के फरिछौट मे लागल छलहॅू एतबाक मे परमानन बजलाह जाउ एखन हम सभ पोखरि दिस सॅ आबि रहल छी जॅं बेसी बुझबाक हुएअ त सॉंझ खिन ठीक पॉच बजे अमीन सहेबक दरबज्जा पर चलि आएब।
ठीक समय पर 5बजे हम अमीन सहेबक दरबज्जा दिस बिदा भेलहूॅं। ओतए लोक सभ घूड़ तपैत गप नाद करैत टूनटून सेहो ओतए बैसल। ओ पूछलक कहू अमीन सहेब मोन माफिक दाम भेटल की अहॉं पछुआएले छी एतबाक मे परमानन फनकैत बाजल हौ टूनटून भैया बमकेसर संगे पटरी खेलकअ तऽ आब एहि ठाम दाम दिगर भंगठबैक फेर मे आएल छह की नहि रौ परमानन तो तऽ दोसरे गप बूझि गेलही। ताबैत चौक दिसि सॅ धनसेठ धरफराइल आइल आ बाजल यौ अमीन बाबा हमरो दाम-दिगर करा दियअ ने। ई सुनि अकचकाइत घूरन अमीन ठोर पट पटबैत खिसिआयैत बजलाह मर बहिं तूं के हरबराएल छैं रौ हमरा त अपने बेटाक दाम दिगर भंगठि रहल अछि आ तू हरबरी बियाह कनपटी सेनुर करैए मे लागल छैं। ओ बाजल बाबा हम छी धनसेठ आईए पूनासॅ गाम आबि रहल छी। मर बहिं मूरूब चपाट तोरा कहने रहिय ैजे संस्कृत सॅं मध्यमा कए ले तऽ से नहि केलही। कह तऽ ठक्कना सी.एम साइंस कॉलेज सॅं इंटर केने अछि ओकरा कियो पूछनाहर नहि भेटलै तोरा के पुछतहू रौA
सेठ महासेठ आ धनसेठ खूम गरीबक धीया पूता तहि द्वारे नान्हिटा मे परदेश कमाई लेल चलि गेल रहैए। तीनू भाई मे सभ सॅं छोट धनसेठ कनी पढलो रहैए ओ कनी साहस कए बाजल यौ बाबा हम पूणे मे ओपन सॅ मैटीक पास कए केॅं आब इंटर मे नाम लिखा लेलहूॅं। ई सुनि अमीन सहेबक दिमाग गरम भए गेलैन ओ बजलाह रौ परमानन ई ओपेन-फोपेन की होइत छैक रौ आई तऽ धनसेठो नहिए मानत। ताबैत ठक्कन बाजल कक्का पत्राचार कोर्स के ओपेन कहल जाइत छैक अहूॅं नाम लिखा लियअ ने ई सुनि सभ गोटे भभा भभा हॅसए लागल मुदा अमीन सहेब तामसे अघोर भेल तमसा के बजलाह रौ उकपाति सभ हम देह जरि रहल अछि आओर तू सभ हॅसी ठीठोला मे लागल छैंह। टूनटून बाजल कक्का हम तऽ कहैत छी जे दाम दिगरक परथे हटा दिअउ ने नहि दाम दिगर हेतै ने एतेक सोचबाक काज। ताबैत केम्हरो सॅं बमकेसर झा घूमैत-घूमैत अमीन सहेब एहि ठाम पहुॅचलाह। ओही ठाम टूनटून के देखि बमकैत बजलाह बुझलहॅू की अमीन सहेब टूनटूनमा द्वारे अकक्ष भेल छी। ई सुनि ठक्कन बाजल अपने करतबे ने अकक्ष छी अहॉ कम्पाउण्डर बेटा के प्रैक्टीसनर डागडर कहि लोक के ठकि रहल छियैक तहि द्वारे त घटक सभ घूमी रहल छथि तए एहि मे टूनटून भैयाक कोन दोख।
अमीन सहेब पानक पीक फेकी बजलाह मर तोरी केॅं रौ ठक्कना आबो सुखचेन सॅं गप सुनअ दे ने की भेल औ बमकेसर बाबू अमीन सहेब ईशारा क बजलाह। बमकेसर टूनटून सॅं भेल कहा-कही कहलखिन अमीनो सहेब अपन दुःखरा सुनौलनि। सभटा गप सुनि टूनटून बाजल दाम दिगरक चलेन मे ग़रीब लोक मारल जा रहल अछि ओ कतए सॅ लड़कवला सभ के एतेक फरमाइसी पुराउअत। बेटीक बियाह त सभ गोटेक छैन्हि हमरो अहॅू के समाजक सभ लोक केॅं अहिं दूनू गोटे निसाफ कहू। बमकेसर बजलाह तू ई त सोलहो आना सच्च गप बजलेह। कि औ अमीन सहेब अहॉक की बिचार। अमीन सहेब बजलाह टूनटून ठीके कहि रहल अछि हमरो इहए बिचार जे लेब देब के प्रथा हटा देल जाए तऽ अति उत्तम। जेकरा जे जुड़तै से देतै मुदा कोनो तरहक फरमाईस केनाइ उचित नहि।
हम ई सभटा गप बान्हे पर सॅ ठाढ़ भेल सुनैत रही लग मे जाके सभ गोटे के प्रणाम कहैत ठक्कन सॅं पूछलहॅू दाम-दिगर की होइत छैक कनि अॅहि बुझहा दियअ ने। एतबाक मे टूनटून मुस्की मारैत बाजल कहू तऽ इहो मीडियावला भ केॅं अनहराएल लोक जेॅका बजैत छैथि अमीन सहेब कनी अहीं बुझहा दियौन हिनका। की सभ गोटे ठहक्का मारि हॅसैए लगलाह। अमीन सहेब हॉ हॉ क खीखीआयैत हॅसैत बजलाह बच्चा एखन अहॉ कॉच कुमार छी तानि ने जहिया अपने बिकायब त अहॅू बुझिए जेबै जे केकरा कहैत छैक दाम-दिगर।
लेखक:- किशन कारीग़र
परिचय:- जन्म- 1983ई0(कलकता में) मूल नाम-कृष्ण कुमार राय ‘किशन’। पिताक नाम- श्री सीतानन्द राय ‘नन्दू’ माताक नाम-श्रीमती अनुपमा देबी।
मूल निवासी- ग्राम-मंगरौना भाया-अंधराठाढ़ी, जिला-मधुबनी (बिहार)। हिंदी में किशन नादान आओर मैथिली में किशन कारीग़र के नाम सॅं लिखैत छी। हिंदी आ मैथिली में लिखल नाटक आकाशवाणी सॅं प्रसारित एवं दर्जनों लघु कथा कविता राजनीतिक लेख प्रकाशित भेल अछि। वर्तमान में आकशवाणी दिल्ली में संवाददाता सह समाचार वाचक पद पर कार्यरत छी। शिक्षाः- एम. फिल(पत्रकारिता) एवं बी. एड कुरूक्षेत्र विश्वविद्यालय कुरूक्षेत्र सॅं।
सदस्यता लें संदेश (Atom)


text:
नवका- पुरनका लेख सर्च करु...
जल डमरू बाजय के हकार
अखन सामा चकेबा के खोभार हटलो नहि छल कि एकटा आओर हकार आबि गेल. दिल्ली मे एकटा आओर मैथिली नाटक होबय जा रहल अछि. प्रकाश झाजीक निर्देशन मे मैलोरंगक नबका प्रस्तुति अछि 'जल डमरू बाजय'. ई नाटक 27 सितम्बर के सांझ साढ़े 6 बजे सं श्रीराम सेंटर मंडी हाउस मे होएत.
सामा चकेबा नाटक देखबा के क्रम मे प्रकाश झाजी सं भेंट भेल छल. जल डमरू बाजय के लs क ओ बड़ उत्साहित छलाह. हुनकर टीम के आओर संगी सभ सेहो सामा चकेबा देखय आएल लोक के "जल डमरू बाजय" देखय लेल हकार दs रहल छलखिन्ह. हुनका सभ सं आबय के निवेदन करय छलखिन्ह. ई चीज नीक लागल.
Prakash Jha
एहि नाटक सभ आ कोनो मैथिली कार्यक्रम मे गेलाह सं सभसं बड़का फायदा आ होएत अछि जे गाम-घर के लोक सभ सं भेंट- मुलाकात भs जाएत अछि. जेना गाम -घर मे शादी- विवाह... मुंडन... जनेऊ... तिलक... होली... छठ मे मिलय छथिन्ह ... ओहिना सभ लोकनि के एकठाम जुटनाए भs जाए छनि. जिनका सं कहिओ नहि मिलल छी हुनको सं भेंट भs जाएत. मन एकदम सं गदगद भs जाएत अछि.
त अहां सभ सं श्रीराम सेंटर मे भेंट होएत रवि दिन 27 सितम्बर के. नवमी सेहो अछि. दुर्गापूजा के उत्साह सेहो रहत सभ लोक मे. नाटकक संबंध मे कोनो चीज जानबाक होए त अहां सभ प्रकाश झाजी सं 98117-74106 पर फोन कs सम्पर्क कs सकय छी.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
मिथिला मे कि होएत?
बिहार मे विधानसभा चुनाव के लेल पहिल चरण मे जेहि 47 सीट पर वोटिंग भ रहल अछि ओ मिथिलाक इलाका अछि. एहि मिथिला क्षेत्र मे कोसीक
बाढ़ि वाला इलाका सेहो शामिल अछि. ई सीट आठ जिला मधुबनी... अररिया... सुपौल... किशनगंज... पूर्णिया... कटिहार... सहरसा आओर मधेपुरा मे फैलल अछि. मिथिलाक आओर सीट पर अगिला चरण मे वोट पड़त.
अगर सैंतालीसों सीट के हिसाब सं देखल जाए त पहिल चरण मे हरलाखी... बेनीपट्टी... खजौली... बाबूबरही... बिस्फी... मधुबनी... राजनगर (सुरक्षित)... झंझारपुर... फुलपरास... लौकहा... निर्मली... पिपरा... सुपौल... त्रिवेणीगंज (सुरक्षित)... छातापुर... नरपतगंज... रानीगंज (सुरक्षित)... फारबिसगंज... अररिया... जोकीहाट... सिकटी... बहादुरगंज... ठाकुरगंज... किशनगंज... कोचाधामन... अमौर... बायसी... कसबा... बनमनखी (सुरक्षित)... रूपौली... धमदाहा... पूर्णियां... कटिहार... कदवा... बलरामपुर... प्राणपुर... मनिहारी (सुरक्षित)... बरारी... कोढ़ा (सुरक्षित)... आलमनगर... बिहारीगंज... सिंहेश्वर (सुरक्षित)... मधेपुरा... सोनवर्षा (सुरक्षित)... सहरसा... सिमरी बख्तियारपुर आओर महिषी शामिल अछि.
ई 47 सीट पहिने 48 सीट छल. मुदा परिसीमन मे मधेपुर विधानसभा क्षेत्र खत्म करि देल गेल. पिछला विधानसभा चुनाव के हिसाब सं देखल जाए त एहि ठाम जेडीयू- बीजेपी नीक हालत मे अछि. ओहि हिसाब सं नीतीश जीक पास 47 मे सं बीजेपी के मिलाsक 33 सीट छनि... जेडीयू के 20 आओर बीजेपी के 13 सीट छल एहि इलाका सं... पांच सीट आरजेडी... चारि सीट कांग्रेस आओर बाकी दोसर के पास छनि. बिस्फी के निर्दलीय विधायक हरिभूषण सिंह ठाकुर एहि बेर जेडीयू सं ठाड़ छथिन्ह.
आरजेडी के लेल झटका के बात ई अछि कि एक त मधेपुर सीट नहि रहल दोसर रूपौली के आरजेडी विधायक बीमा भारती जी एहि बेर जेडीयू टिकट पर ठाड़ छथीह. एकरे संग पूर्व मंत्री तस्लीमुद्दीन के सुपुत्र सेहो पार्टी छोड़ जेडीयू सं मैदान मे छथिन्ह. दू टा एमएलए के दोसर पार्टी सं लड़नाए लालू जीक लेल बड़का चुनौती छनि. एकर भरपाई के लेल ओ दिन राति एक कएने छथिन्ह.
कांग्रेस एहि बेर सभ सीट पर अपन उम्मीदवार ठाड़ कएने अछि. बिहार मे लालू-राबड़ी राज सं पहिने कांग्रेस के मिथिला मे नीक स्थिति छल. खासकर मधुबनी...दरभंगा मे. मैथिल ब्राह्मण मे नीक पैठ छल पार्टी के. पहिल चरण मे मधुबनी मे चुनाव भ रहल अछि. आब देखय के अछि जे कांग्रेस अपन पुरान कैडर के वापस लाबय मे कामयाब रहैत अछि कि नहि?
ओना कांग्रेस एहि बेर सोनिया गांधी... राहुल गांधी...मनमोहन सिंह सं लsक अपन सभ केंद्रीय नेता आओर पैघ नेता के प्रचार मे उतारि देलक. कांग्रेस जी-जान लगौने अछि एहि बेरक चुनाव मे. कांग्रेस टिकट बांटय मे सावधानी बरतैत अल्पसंख्यक उम्मीदवार के सेहो नीक टिकट देने अछि. मुदा एकर नुकसान नीतीश जी सं बेसि लालू यादव जीके उठाबय पड़तन्हि.
लालू जी सेहो पिछड़ा आओर मुस्लिम उम्मीदवार सभ के उतारने छथिन्ह. मुदा एहि के काट के लेल नीतीश जी सेहो अति पिछड़ा... महादलित कार्ड खेलने छथिन्ह. भने एहि बेरक चुनावी लड़ाई मे विकासक मुद्दा छाएल अछि मुदा जाति समीकरण... माई समीकरण... अगड़ा...पिछड़ा... महादलित सभ सेहो अपन-अपन ठाम कायम अछि.
कई ठाम त एहन अछि जे नीतीश जीक खिलाफ आरजेडी आओर कांग्रेस दूनु मुस्लिम उम्मीदवार ठाड़ कएने अछि. एहि सं मुस्लिम वोट बंटि सकैत अछि. लालू जीके एकर नुकसान भ सकय छनि. आ फेर ई होएत जे जीतय वाला उम्मीदवार के संकेत मिलला पर ओम्हर वोटर के एकजुटता भ जाए. ओना चुनाव सं पहिले कि कहल जाए. वोट गिनति भेलाह के बादे किछ कहल जा सकय अछि.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
मैथिली-भोजपुरी अकादेमी, दिल्ली या बन्धु अकादेमी ?
-: प्रकाश झा, मैलोरंग :-
मैथिली-भोजपुरी अकादेमी, दिल्ली या कि ... बन्धु अकादेमी ? दिल्ली सरकारक एकटा जिम्मेदार ऑफिसरकेँ की एहि तरहक स्थिति उत्पन्न करबाक चाही ? एहि अकादेमी स’ जुड़ल सदस्यक सूची पर एक नज़र :
उपाध्यक्ष : गिरीश चन्द्र श्रीवास्तव
सचिव : रवीन्द्रनाथ श्रीवास्तव
सदस्य : शेफालिका वर्मा
रवीन्द्रलाल दास
दिनांक: 12 मार्च, 2011 क’
आमंत्रित वक्ता : नूतन दास
संजू दास
इन्दु दास
विनीता मल्लिक
अरुणा चौधरी
कामिनी कामायनी
(मार्च क्लोजिंग के अवसर पर मैथिलीक ई विद्वान लोकनि साहित्य काहें लिखल जाव ? विषय पर संगोष्ठी मे अपन अपन गंभीर विचार विमर्शक लेल आमंत्रित छलीह / छलाह । ई संगोष्ठी मैथिली साहित्य के की दिशा देने होयत से एहि संगोष्ठीक विषय आ विचार विमर्श मे भाग लेनिहारि / लेनिहार विद्वानक विद्वता स’ सहजहिं अनुमान लगाओल जा सकैत अछि । मैथिलीक यैह विद्वानक सोचक आधार पर मैथिलीक भविष्य टिकल अछि । मैथिली भाषाक प्रति अपन कर्तव्य आ अपन व्यक्तिगत ज्ञानक आभास त’ लोकमे हेबाके चाहियनि । उपर्युक्त विद्वानक चुनाव छनि गंगेश गुंजन, शेफालिका वर्मा, रवीन्द्रलाल दास आदिक । यैह लोकनि एहि अकादेमीक सदस्य छथि ।
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)